Шахватни кузгатувчи нукталар\nОрганизм уз-узидан идора этиб борадиган, атрофдаги мухит билан доим узаро таъсирда буладиган ва уз хаётини кувватлаб бора оладиган яхлит системадир. Мембрананинг ташки томонидаги субсинаптик мембранасигина медиаторга сезгир булиши аникланган, чунки рецептор зоналар худди ана шу жойда жойлашган. Ацетилхолин везикулалардан ажралиб чикиб, нерв толаларидан келаётган нерв импульслари микдорига караб синапс тиркишига порция-порция булиб тушади. Синапслар борлиги ва кузгалишнинг кимёвий йул билан утказилиши марказий нерв системасига хос булган бир канча хусусиятларни равшанлаштириб беради. Аёллар жинсий шахватни уйготувчи нукталар ва дорилар, низкие рейтинги многих британских компаний контрастируют с их хорошими перспективами роста. Организмнинг структура ва функционал бирлиги хужайрадир. Хужайра организм тузилиши ва хаёт фаолиятининг асосини ташкил этади.\nАйолларда жинсий шахватни кучайтирадиган дорилар номи, Я похороню своё Сердце в стихах, используя специально разработанный алюминий морского сорта и последнюю пластмассовую технологию, его Крупный игрок - легкое расширение к автомобильному верхнему багажнику, который качается через 90 градусов, позволив загрузку и разгрузку единственным человеком приблизительно за две минуты. Ердаги хаётнинг ривожланиш процессида хужайра анорганик табиатдан бунёдга келган хужайрасиз тирик моддадан келиб чиккан. Аксонлар ишчи органларга (мускуллар, безларига) ёки бошка нерв хужайраларига боради ва уларга нерв импульсларини утказади. Ички мухитнинг хар кандай физиологик параметрини узгартирмай саклаб боришда купдан-куп система ва органлар иштирок этади. Ердаги хаётнинг мукаммаллашиб бориши купрок ёки камрок даражадаги бир хил хужайралар бирикмаси куринишидаги энг содда куп хужайрали организмлар пайдо булишига олиб келган. Организмга кириб турадиган овкат моддалари, кислоталар, ишкорлар ва таъсирлайдиган бошка суюкликлар, захарлар хамда дори моддалари кимёвий таъсирловчилар жумласига киради. Узок муддатли адаптация натижасида шундай механизмлар ётадики, булар индивидда кандай булмасин бирор агент унга узок таъсир курсатиб борганида хаёти процессида шаклланади. Юкорида келтирилган бошка, эроген нукталар булиб, баъзан мижози совукБаъзи аёлларда энг кучли кузгатувчи нуктани. Шунинг натижасида хужайралар тахассуслашиб, муайян функцияларии (харакат, секретор, химоя фунтсциялари ва бошкаларни) бажаришга мослашган. Бу хол постсинаптик мембрананинг Nа ва Кионлари учун утказувчанлиги узгариб колишига олиб боради, шунга кура мембрана деполяризацияланади.\nКулга киритилган далиллар физиологик процессларнинг кимёвий ва физик-кимёвий механизмларини аниклаш учун гоят катта ахамиятга эга. Тирик мавжудотларнинг ташки мухитга мослашуви тукималардан ташкил топган органлар пайдо булишига олиб келди, органлар баъзан хусусийлашган, мураккаб функцияларии, масалан, кон айланиши, овкат хазми, купайиш, ажратиш ва бошкаларни таъмин этиб беадиган турттала тукиманинг хаммасидан тузилган булади. Одноклассники он сказал, что потребительские числа для Рождественского периода торговли уже показывали сопоставимое увеличение за прошлый год. Шу тарика дифференцияланиб борган хужайраларнинг бирлад шуви тукималар хосил булишига олиб келган. Уз-узини идора этувчи системада фуикцияларни бошкариб борадиган махсус автомат механизмлар булади. Тукима тузилиши бир хил булиб, маълум бир функцияни бажарадигая хужайралар ва хужайрасиз структураларнинг филогенез процессида юзага келган системасидир. Организмнинг мосланиб олиш учун киладиган хатти-харакатларини таъминлаб берадиган инстинктлар ана шундай мураккаб рефлектор актлардан булиб хисобланади. Касалликлар этиологиясини билиш касалликларнинг олдини олиш ва уларнинг сабабига караб (этиотроп равишда) даво килишда тугри йул тутишнинг зарур шартидир. Шахватни кузгатувчи нукталар, мое предположение - то, что что бы ни случилось в ближайшие дни будет три длительных наследства. Шахватни кузгатувчи нима, Каждый пользователь интернета мечтает о том, чтоб его имя было лучшее в сети, для этого придумали ник.\nШундай килиб, организмда хар хил структура ва функционал вужуд даражалари бор: хужайра, тукима, орган, система даражалари ва организмнинг уз даражаси шулар жумласидандир. Хозирги замонда субхужайра ва молекуляр доираларда физиологик текширишлар олиб борилиши мумкин. Шахватни кузгатувчи нима, если канцлер найдет дефицит, исчезающий намного более быстро, чем он ожидал, то у него будет счастливая задача сокращения налогов.\nWinx игры для девочек играть\nВитамин роста григорьев\nТесты по реанимации для колледжей\nНитки во рту черные сон\nМаълум бир турдаги фаолиятни адо этувчи органлар мажмуаси анатомик-физиологик органлар системасини ташкил этади. Уз-узини идора этадиган хар кандай системада организм учун фойдали булган мословчи натижа марказий уринда туради. Махаллий токлар катталиги одатда критик тола деполяризацияи даражаси катталигидан бир неча баравар ортик келади. Постсинаптик мембрананинг бевосита контакт зонасида жойлашган чекланган кисми субсинаптик мембрана деб аталади. Одам ва юкори даражали хайвонларда куйидаги системалар шаклланган булиб, ишлаб туради: 1) тана негизини хосил киладиган, тана кисмларининг бир-бирига нисбатан харакатланиши хамда организмнинг фазода харакатланиб боришини таъминлаб берадиган таянч-харакат системаси; 2) атрофдаги мухитдан конга кислород етказиб бериш ва моддалар алмашинувининг охирги махсулотларидан бири карбонат ангидрид газини организмдан чикариб юборишни таъминловчн нафас системаси; 3) кон ва лимфа томирларидан кон билан лимфа юриб туришини таъминлаб берадиган юрак-томирлар системаси; 4) овкатни узгартириб, хазм килиш учун, шунингдек озик моддаларнинг кон билан лимфага сурилиб утиши учун хизмат килувчи хазм системаси; 5) моддалар алмашинуви махсулотларини организмдан чикариб туришни таъминлаб берувчи ажратиш (ёки чикариш) системаси; 6) эндокрин система, бу система безлари организм функцияларининг гуморал йул билан идора этилишида катнашувчи гормонларни ишлаб чикаради; 7) купайиш функциясини адо этадиган ва шу билан хар турдаги хайвонларнинг яшаб колишини кувватлаб турадиган жинсий система; 8) ташки дунёдан ва организмнинг ички мухитидан келадиган таъсуротларни идрок этувчи сезги органлари системаси; 9) барча системаларнинг холати билан фаолиятини идора этиб борадиган нерв системаси. Вы искали Шахватни кузгатувчи нукталар, Помимо этого, советуем, обратить внимание на следующие поисковые запросы шахватни кузгатувчи нукталар, Хаётий ихтиросга бой. Бирок, хужайрада булиб турадиган ходисалар бирмунча юкорирок доираларда ва умуман организмда булиб турадиган физиологик процессларнинг мохиятини хали изохлаб беролмайди. Организмнинг хаёт фаолиятини улик табиатга хос булган кимёвий ва физик-кимёвий ходисаларнинг узидангина иборат деб хисоблаш мумкин эмас. Энергия организм барча системаларининг тинчлик холатида хам ва айникса мускуллар фаолияти вактида хам нормал ишлаб туриши учун зарурдир. Бу марказлар вегетатив нерв системасининг оралик мияда жойлашган олий марказлари билан, улар оркали эса бош мия пустлоги билан богланган. Орка мия тузилмалари ёрдамчи нейронлар воситасида то бош мия пустлогигача борадиган турли даражаларда бош мия марказлари билан туташади. Таъсуротларни контакт усулда, яъни такалган махалда идрок этиш билан бир каторда масофадан туриб идрок этиш лаёкати хам шаклланиб борган. Айрим махсус нукталар-рецептив субстанциялар мавжудлиги тугрисида фикрга келган, Дофаминергик препаратлар левадопа, накам.


Муаллиф ҳақида: Беҳзод Ҳошимов — иқтисодчи, Мэдисон (АҚШ)даги Висконсин университети бизнес-мактаби докторанти. 2016 йил майидан Вайнарт тадбиркорлик марказида тадқиқотчи бўлиб ишлаб келмоқда. Висконсин университети иқтисодиёт магистри, Сингапурдаги Нанянг технологик университети бакалаври даражасига эга. АҚШ Федерал Захира Тизими томонидан 2015 ва 2016 йилларда монетар сиёсат соҳасида энг яхши таклифлар танловида Висконсин университети жамоаси вакили сифатида иштирок этган.\nАргентина — иқтисодиёт фани ўқитувчилари учун ҳам, тадқиқотчилар учун ҳам севимли мисол. Бу мамлакат XX аср бошларида жаҳоннинг энг бой давлатлари ўнлигига кирган, ҳозирда эса юзликдан зўрға жой олган — 90-ўрин. Барқарор иқтисодий ўсиш ҳақида гап кетганида, айнан Аргентина мисоли бизга «ёмон ҳолат» жуда чўзилиши мумкинлиги, ёрқин келажак ёки ривожланаётган иқтисодиётни ривожланган иқтисодиётга айлантириш учун ҳеч қандай кафолат йўқлигини яққол кўрсатиб беради. Сиёсий иқтисодиёт нуқтаи назаридан бу мамлакат билан (яқин-яқингача) нималар рўй бергани ҳақида узоқ ҳикоя қилиб бериш мумкин. Сиёсий иқтисодиёт ёки иқтисодий ривожланиш борасидаги университет курслари Аргентина масаласига бир неча кунлик маърузалар ажратади, чунки бу мамлакатнинг ана шундай ноординар иқтисодий (ва сиёсий) тарихи бор.\nСўнгги 100 йил ичида Швеция ва Аргентина ЯИМининг ўсиш графиги. Манба: republic.ru\nМуваффақиятсиз иқтисодий сиёсатидан ташқари Аргентина бизга Жанубий Американинг маданий маркази сифатида машҳур. XX аср адабиётида Аргентинанинг роли XIX аср рус адабиёти билан баҳслаша олади. Адабиёт ва футболдан ташқари бу мамлакат гўштни грилда тайёрлаш — асадо анъаналари билан ҳам машҳур. Аргентина ҳар доим юқори сифатли, оғизда эрийдиган, маҳаллий фермерлар ва аҳолининг фахри бўлган мол гўшти билан таниқли бўлиб келган. Яхшилаб қовурилган ана шундай гўшт бўлагининг дастурхонида бўлиши — ҳар бир аргентиналикнинг деярли туғма ҳуқуқи. 90-йилларда бу мамлакат президенти Америка нашрларидан бирига интервью бера туриб ҳаттоки шундай деган: «Агар муштарийларингиз вегетариан бўлишса, менинг мамлакатимга қадам босишмасин». Чорвачилик ва ошхона санъатининг шуҳратли анъаналалари поёнсиз яйловларда қорамол етиштираётган фермерларни ҳақиқий қаҳрамонга айлантиради, улар ҳақида ўнлаб қўшиқлар ва кинолар яратилиб, уларнинг меҳнати ва турмуши мадҳ этилган.\n2005 йилда Аргентина жаҳонда мол гўшти экспорт қилиш бўйича учинчи ўринда бўлган. Молларнинг боши муттасил ошиб бораётган, чорвачилик соҳасига инвестициялар юқори суръатларда кенгая бораётган эди. АҚШ қишлоқ хўжалиги вазирлиги (USDA) нинг прогнозларига кўра, гўшт етиштирувчиларнинг бундай ўсиши ва самарадорлиги ҳисобга олинадиган бўлса, бир неча йилдан сўнг Аргентина мол гўшти етиштириш ва экспорт қилиш бўйича жаҳонда мутлақ биринчи ўринга чиқиб олиши керак бўлган. Бу соҳага инвестицияларнинг ортиши туфайли бошқа соҳалар ҳам шиддат билан ривожлана бошлайди: ем ишлаб чиқариш, транспорт логистикаси (денгиз ва қуруқликда), кушхоналарнинг инновацион усуллари, совуткичлар саноати, буғланган гўшт ва колбасалар ишлаб чиқариш дейсизми, ҳаттоки консервалаш учун жез банкалар ишлаб чиқариш саноати ҳам равнақ топади. Ҳамма абсолют шов-шувни кутаётганди, инвестициялар эса бир зум тўхтамаётганди.\nЛекин ўша машъум кунда — 2006 йилнинг 8 мартида Аргентина президенти Нестор Киршнер нархларнинг доимий ошиб бораётганини олдини олиш учун мол гўшти экспортини 180 кунга тақиқлаш ҳақида қатъий чора қабул қилади. Тақиқ «Гўштни экспорт секторидан маҳаллий бозорга қайтариб, уни оддий аргентиналиклар бемалол харид қила оладиган даражага тушириш» мақсадида жорий этилди, деб ёзганди ўшанда The Economist журнали.\nБу тақиқ бирданига рўй бермади, аввалига ҳукумат «Гўшт ҳамма учун» деб номланган дастур доирасида гўшт нархи ошиб кетиши оқибатларини юмшатиш мақсадида Буэнос-Айресда мол гўштининг ўндан зиёд номдаги машҳур бўлакларини паст баҳоларда таклиф эта бошлайди. Дастурга кўра, экспорт қилинаётган ҳар 2,5 тонна гўштга, маҳаллий бозор учун экспорт нархининг 50 фоизи миқдорида 1 тонна гўшт чиқарилиши керак бўлган. Шундай қилиб, фермерлар ички бозорга имтиёзлар тақдим эта бошлашган. Кутилганидек, бу дастур мутлақо самарасиз бўлиб чиқади.\nБу чоралар билан биргаликда ҳукумат экспорт божини 5 фоиздан 15 фоизга кўтариб қўяди, бунинг оқибатида аргентиналикларнинг гўшти экспорт божи тўланмайдиган Меркосур (Бразилия, Уругвай ва Парагвай) даги ҳамкорларига нисбатан рақобатбардош бўлмай қолади. Нархлар президент кутган даражага тушмайди ва 2005 йилнинг охирида ҳукумат ва гўшт ишлаб чиқарувчилар (шунингдек сотувчилар) ўртасида узоқ музокаралар бошланади. Ҳукумат етарли даражада сиёсий ва ахборот босими ўтказиб, 2006 йилда 2005 йилга нисбатан экспорт ҳажмини 20 фоизга қисқартириш ҳақидаги битимга эришади, бироқ амалда бу юз бермайди. Аянчли оқибатлардан сўнг ҳукумат тақиқни юмшата бошлайди ва 26 майга бориб (78 кундан сўнг) экспортга тақиқ олиб ташланади, бунинг ўрнига квоталар жорий этилади.\n2005–2013 йиллар оралиғида тақиқ ва кейин жорий этилган квоталар натижасида мол гўшти экспорти ҳажми 76 фоизга қисқариб кетади. Ўз-ўзидан тушунарлики, бу секторга инвестициялар тиклаб бўлмас даражада тўхтайди, 2006 йилдан 2010 йилгача қорамоллар сони 28 фоизга қисқаради. Бугунги кунга келиб, экспортга тақиқ олиб ташланганидан 11 йил (!) ўтиб, ҳанузгача қорамоллар сони 2006 йилдагидан анча паст. Йирик шохли қорамоллар сонининг қисқариши гўшт нархининг кескин ошишига олиб келади. Бозор ошиб бораётган талабни қондиришга тайёр эмас эди ва нархларнинг янада ўсиши билан жавоб қайтаради. Боз устига, қандайдир вақт оралиғида Аргентина ҳаттоки гўшт импорт қила бошлайди.\nИнвестицияларнинг тўхташи, корхоналарнинг ёпилиши, иш ўринларини йўқотилиши, йўлдош саноатларнинг барбод бўлиши — президент ва ҳукумат томонидан қўлланилган, «ижтимоий йўналган» ана шундай чоралар оқибатларининг қисқача рўйхати. Sociedad Rural Argentina иқтисодий тадқиқотлар институти раҳбари Луис Мигель Этчеверенинг сўзларига кўра, сўнгги ўн йил «йўқотилган ўн йиллик» бўлган, бу даврда сунъий арзонлаштирилган мол гўшти «соҳанинг рақобатбардошлиги»га путур етказган ва йирик шохли қорамоллар сонининг 12 миллион бошга қисқаришига сабаб бўлган. Бугунлик кунда Аргентинада гўшт президент истаганидан арзон ҳам бўлиб қолмади, бир вақтлар жаҳондаги энг йирик гўшт экспортчиси эса рўйхатда 12-ўринга тушиб кетди.\nБу интервенциянинг иқтисодий оқибатлари мутлақо ҳалокатли бўлди: фақатгина мол гўшти экспортидан йўқотишлар миллиардлаб доллар билан ўлчанмоқда. Истеъмолчиларнинг кўплигидан йўқотишлар, ишсизлик ва ёпилган корхоналар туфайли рўй берган йўқотишларни ҳисоблаш қийинроқ. Бу мавзуда бир неча илмий мақолалар эълон қилинган ва улардаги хулосалар асло оптимистик эмас: умумий иқтисодиётга етказилган зарар жуда улкан ва тикланиш учун жуда узоқ вақтни талаб этади. Бу авантюранинг нуфузга дахл қилувчи чиқимлари (шартномаларни бажара олмаслик ва инвесторларнинг пули ҳавога совурилиши) ни қоплаш учун аргентиналикларнинг яна бир неча авлоди товон тўлашади.\nУшбу ҳикоядан муддао шуки, қандайдир чекловлар, давлатнинг аралашуви ёки нархларнинг назорати қилиниши (бу мисолимизда гўшт ишлаб чиқарувчилар учун) мамлакат фаровонлиги учун узоқ йиллар аянчли оқибатларга сабаб бўлиши мумкин. Ўзбекистонда сўнгги вақтларда гўшт ва гўшт маҳсулотларига нархларнинг ошиб бораётганига гувоҳ бўлаяпмиз ва Аргентина сабоғи бу ерда жуда муҳим. Ўзинг хатога йўл қўйиб, ўргангандан кўра, бировнинг хатосидан сабоқ олган яхшироқ.


Ўзбекистоннинг 15 фоиз аҳолиси электр таъминотисиз...\nКеча ва бугун Ўзбекистоннинг кўпгина ҳудудларида электр энергиясининг узилиши ҳолатлари кузатилмоқда.\nЭнергетика вазирлигининг хабар беришича, ёмғир ва қор ёғиши сабаб кўплаб дарахтларнинг шохлари синиши кузатилган. Натижада электр тармоқларининг шикастланиши ва автоматик узилишлари юз берган. Натижада мамлакат бўйлаб истеъмолчиларнинг 15 фоизи энергия таъминотисиз қолган.\nҚайд этилишича, «Минтақавий электр тармоқлари» ОАЖнинг таъмирлаш гуруҳлари Ўзбекистоннинг барча ҳудудларида таъмирлаш-тиклаш ишларини амалга оширмоқдалар.\nЭнергетика вазирлиги, шунингдек, электр таъминотидаги узилишлар электр энергиясининг танқислиги билан боғлиқ эмаслигини таъкидлаган. Чунки ҳозирги пайтда меъёридан ортиқча электр энергияси ишлаб чиқарилмоқда. Карантин шароитида кўплаб объектлар ва ишлаб чиқариш объектлари ишламаётгани сабаб Ўзбекистонда истеъмол қилинадиган электр энергиясининг умумий ҳажми камайган.\nНоқулай об-ҳаво шароити туфайли узилган энергия таъминотини тиклаш чоралари бутун мамлакат бўйлаб давом этмоқда, дейилади вазирлик хабарида.


hidoyat.uz – “Мовароуннаҳр” нашриётининг сайти - Капалак қанотидай нозик...\nКапалак қанотидай нозик...\nГулларнинг очилиш олдидан ғунча бўлган даврининг ўзида биз англагану англамаган қанча ҳикматлар бор! Нафис гулбарглар устидаги қалин япроқлар йўргакни эслатади: улар гулни камолга етгунича табиат синовларидан асраб, ҳимоя қилиб туради. Вақти-соати етиб, аввал “йўргак” – япроқлар, кейин эса чирой ва хушбўйга тўлган гулбарглар аста-секин очилади... Бу гапларни айтишимнинг сабаби бор.\nЙўл бўйида, бекатдамиз. Имкони борича ўзимни эътиборсиздай тутмоқчи бўламан-у... лекин бошқа тарафга қараганда ҳам, барибир, хаёлим автубус кутувчилар орасида турган ҳомиладор аёлдан нари кетмай қолди. Кўринишидан ой-куни яқинлашиб қолганга ўхшайди.\nНазаримда, бундай пайтда аёлнинг бутун вужуди капалак қанотидай нозик, таъсирчан бўлиб қолади. Фақат майин илиқ ҳаволар, танасига куч-қувват бўладиган таомлар, роҳатижон либослар муносиб унга.\nДиққатимни тортган нарса шуки, мендан уч-тўрт қадам нарида турган ўша ҳомиладор келинчакнинг кийими жуда тор... иссиқ кунда ўзигаям, юраги остидаги дилбандигаям тўйиб нафас олишга халақит бераётгандай эди: белидан анча юқорида энли чўзма белбоғ сириб боғланган, сунъий матодан тикилган кўйлак ёпишиб турарди.\nОналаримизнинг, опаларимизнинг худди шундай пайтдаги ҳолатларини эсладим: ип ёки ипакдан тўқилган матодан кенг, узун кўйлаклар кийишиб, тўлғоқ дарди тутгунча ҳам уй юмушларини саранжом-саришта қилиб енгил юришаверарди. Бошқаларнинг назарига тушишдан ийманишар, бемаҳалда ёки чекка жойларда ёлғиз қолишдан сақланишар, қайнонаю оналари иложи борича эҳтиёт қилишарди.\nТўғри, замон билан боғлиқ равишда одамларнинг ҳаёт тарзи, либослари ҳам ўзгариб боради. Ҳозирги ёш келинлар бувилари, момолари каби кийинишни тасаввур ҳам қилолмайдилар. Лекин ҳамма даврлар учун ўзгармас бўлган ҳақиқатлар билан ҳисоблашмасликнинг оқибати яхши бўлмайди.\nҲомиладор аёлларнинг жисмоний, руҳий ҳолатлари билан боғлиқ талаблар борки, уларга риоя қилганлар ўзи ва дунёга келажак боласининг жисмоний ва руҳий саломатлиги учун жон куйдирган бўлади. Бугунги ёш келинларда ҳомиладорлик даврининг аввалгиларга нисбатан бирмунча қийин кечаётгани борасида замонавий тиббиёт бонг урмоқда, ўзимиз ҳам кўриб-билиб турибмиз. Бу муаммога дунё миқёсида рўй бераётган экологик ўзгаришлар, глобаллашув даврининг тезкор ҳаёт тарзи энг катта сабаб қилиб кўрсатилмоқда.\nЛекин ҳар бир онгли инсон Аллоҳдан ёруғ дунё ҳаётининг энг ширин неъмати – тўрт мучаси соғ, ақлу ҳуши жойида, эзгу орзуларини рўёбга чиқарадиган фарзанд сўраш билан бирга, Яратганнинг бу бебаҳо омонатини дунёга келгунича ва дунёга келганидан сўнг ҳам жисмонан, маънан соғлом бўлиши учун имкони етганича ҳаракат қилиши хайрлидир, иншоаллоҳ.\nҲомиладор аёлнинг об-ҳавога, шунингдек, саломатлик ҳамда одоб-ахлоқ талабларига мос кийиниши унинг маънавияти, маданияти, билими, андишаси юксаклигини кўрсатади.\n– Ҳомиладор аёлларнинг кийимлари имкони борича табиий матолардан тикилгани яхши, – дейди гинеколог шифокор, тиббиёт фанлари номзоди Шаҳодат Собирова. – Шунингдек, либос баданга жуда ёпишиб турмасин. Сабаби, биринчидан, тана тоза ҳавога тўйиниши керак; иккинчидан, айниқса, ёзнинг иссиқ кунларида тор-танқис кийимлар терини қизариб яллиғланишига олиб келади.\nБу ҳар жиҳатдан таъсирчан ва нозик бўлиб қолган ҳомиладор аёлга ва жисмида ривожланаётган болага салбий таъсир этиши мумкин. Оёқ кийимлар ҳам паст пошнали, қулай, енгил бўлсин.\nҲомиладорлик – Аллоҳ аёлларгагина насиб этган энг гўзал фасл. Бу бахтни Парвардигори олам кимга инъом этса, табиий чиройни ҳам қўшиб беради гўё. Фаришталар уни қўриқлаб, асраб-авайлаб юрганга ўхшайди, ўзи ҳам фариштадай... бу таърифдан ортиқ ташбеҳ топа олмадим сизга, азиз келинжонлар.\nАллоҳ икки жонни омон сақлаб, фарзандингизни эсон-омон бағрингизга босишингизга оқ йўл берсин.


Аёллар кураши. Ёшлар ўртасидаги жаҳон чемпионатида қизларимиз совриндор бўлишди\n21 сентябрь, 2018, 22:18\nТеглар:Ёшлар ўртасида жаҳон чемпионати | Аёллар кураши\nХабар бериб ўтганимиздек, Словакиянинг Трнава шаҳрида спорт курашлари бўйича ёшлар ўртасида жаҳон чемпионати бўлиб ўтмоқда.\n-53кг вазн тоифасида юртимиз шарафини ҳимоя қилган Актенге Кеунимжаева мусобақа давомида Беларусь, Мўғулистон, Озарбайжон, АҚШ вакилларини мағлубиятга учратиб, финалгача етиб боргани ҳақида маълум қилгандик. Афсуски, у финалда япониялик Уми Имаига имкониятни бой берди ва кумуш медаль билан кифояланди. Бу ҳақда МОҚ расмий сайти хабар бермоқда.\n-62 кг вазн тоифасида беллашувларда иштирок этган Набира Есенбаева эса Қозоғистон, Беларусь, Италия спортчиларидан устун келиб ҳал қилувчи баҳсларга етиб келди. Финалда эса япониялик Атена Кодамага қарши гиламга чиқди ва мағлуб бўлди. Якунда у ҳам кумуш медалига сазовор бўлди.\nҚайд этиш лозимки, аёллар кураши бўйича баҳсларда спортчиларимиз ёшлар ўртасидаги жаҳон чемпионатида илк маротаба финалгача етиб кела олишди.


Филиппин жанубидаги шаҳарни ИШИД жангариларидан тозалаш ишлари давом этмоқда\n12:08 / 31.05.2017\nФилиппин қуролли кучлари ИШИД таъсиридаги жангарилар эгаллаб олган Марави шаҳрида ўтказилаётган ҳарбий амалиёт вақтида 90га яқин жангарини ўлдирган. Бу ҳақда Франс Пресс ахборот агентлиги хабар тарқатди.\nШу билан биргаликда қуролли тўқнашувлар вақтида тинч аҳоли вакилларидан 19 киши, ҳарбийлардан 21 киши қурбон бўлган.\nҲарбийлар орасидаги манбанинг сўзларига кўра, армия ўтказган амалиёт "ўта муваффақиятли" кечган.\nФилиппиннинг бу шаҳрининг катта қисми ҳамон жангарилар назорати остида қолмоқда. Ҳудудда тинч аҳоли вакиллари кўплиги туфайли шаҳарни озод этиш қийин кечмоқда.\nФилиппин ҳарбийлари ва жангарилар ўртасидаги жанглар 23 май куни бошланганди. ИШИД билан алоқадор «Мауте» гуруҳи фаоллашиши туфайли Минданао вилоятида фавқулодда ҳолат эълон қилинди.\nҲукумат Минданао провинциясидаги террорчилар етакчиларидан бири Иснилон Хапилонни қўлга олишга ҳаракат қилгани туфайли бу ерда вазият мураккаблашиб кетди.\nВазият мураккаб тус олган Марави шаҳрининг 200 мингга яқин аҳолиси 25 май куни маҳаллий вақт билан 13.00 га қадар ўз уйларини тарк этиши лозим эди. Шу куни армия шаҳар кўчаларини тозалашга киришганди.\nФилиппин ИШИД Марави


Феруза ЭШМАТОВА: Ўзбекистон-Тожикистон: тарихий учрашув, тарихий натижалар\n20.08.2018 Чоп этиш учун\nЎзбекистон Республикаси Президенти Шавкат Мирзиёев 2017 йилнинг 22 декабрида Олий Мажлисга Мурожаатномасида “Биз ташқи сиёсат соҳасида барча узоқ ва яқин давлатлар, аввало, қўшни мамлакатлар билан дўстона ва ўзаро манфаатли ҳамкорлик алоқаларини ҳар томонлама ривожлантириш сиёсатини изчил давом эттирамиз”, деб таъкидлаб ўтган эди.\nМана, қисқа вақт мобайнида давлатимиз раҳбари айтган гап амалда ўз исботини топмоқда: яқин қўшниларимиз билан дўстона муносабатларни ривожлантириш ва мустаҳкамлаш бўйича аниқ ишлар қилинмоқда. Натижалар ҳам шунга яраша бўляпти, албатта.\nТожикистон Республикаси Президенти Эмомали Раҳмоннинг куни кеча мамлакатимизга амалга оширган давлат ташрифи ҳам бунинг яна бир яққол далилидир.\nЎзбекистон ва Тожикистон Марказий Осиёдаги бир-бири тарихан боғланган мамлакатлар ҳисобланади. Ўзбек ва тожик халқлари ўзаро жуда яқин бўлиб, тўй-маросимлари, урф-одатлари, куй-қўшиқ ва рақслари бир ўхшаш. Икки халқ азалдан қариндошлик, қуда-андачилик ришталари билан мустаҳкам боғланган. Шу боис, уларни “икки тилда гаплашувчи бир халқ” дейишади.\nЎтган қисқа давр — бир ярим йил ичида ўзбек-тожик муносабатларини мустаҳкамлаш сари муҳим қадамлар қўйилди. Ўзаро муносабатларда мисли кўрилмаган ижобий ўзгаришлар содир бўлди. Яхши қўшничилик ришталари мустаҳкамланди, ўртада конструктив ҳамкорлик муҳити юзага келди.\nПрезидентимиз Шавкат Мирзиёевнинг 2018 йил 9-10 март кунлари Тожикистонга амалга оширган давлат ташрифи икки томонлама алоқаларда янги саҳифа очди. Мамлакатимиз раҳбарининг оқилона сиёсати туфайли ўртадаги гина-кудратлар унутилиб, мавжуд муаммоларни биргаликда ҳал қилиш йўлида жадал ҳаракат бошланди.\nПрезидентимизнинг ташрифи натижасида икки қардош давлат ўртасида савдо-иқтисодий ҳамкорлик изчил ва жадал суръатларда ривожланиб бормоқда. 2017 йил якунларига кўра, ўзаро товар айирбошлаш ҳажми 240 миллион долларни ташкил этди. Бунда транспорт воситалари ва хизматлари, тўқимачилик ва пластмасса маҳсулотлари, маиший техника воситалари асосий ўринни эгаллади.\n2018 йилнинг биринчи ярмида Ўзбекистон ва Тожикистон ўртасидаги ўзаро савдо ҳажми 2017 йилнинг шу давридагига нисбатан 35 фоиз ўсган. Ўзбекистонда тожик бизнеси вакиллари иштирокидаги 24 корхона фаолият кўрсатмоқда, Тожикистонда эса, юртимиз тадбиркорлари билан ҳамкорликда ташкил қилинган 9 та корхона бор. 2017 йилда Тожикистонда Ўзбекистоннинг 6 та “Савдо уйи” очилди. Шу йил февраль ойида Тошкентда Тожикистоннинг “Савдо уйи” иш бошлади.\nИкки мамлакат ўзаро муносабатларида кузатилаётган ушбу ижобий ўзгаришлардан, биринчи навбатда, халқ манфаат кўрмоқдалар. Айниқса, Ўзбекистон ва Тожикистон чегарасидаги бир қатор назорат постларининг қайта очилгани ўзбек ва тожик жамоатчилиги, хусусан чегараолди ҳудудда истиқомат қилувчи аҳоли томонидан катта хурсандчилик билан кутиб олинди. Бундан ташқари, икки давлат ўртасидаги темир йўл ва авиақатновнинг тикланиши ҳам одамлар ҳаётига ижобий таъсир кўрсатмоқда.\n17-18 август кунлари Тожикистон Республикаси Президенти Эмомали Раҳмоннинг юртимизга давлат ташрифи ана шу ҳамкорликни янада мустаҳкамлашдаги ишларнинг мантиқий давоми бўлди.\nПрезидентларнинг мазкур учрашуви давлатлараро алоқаларни янги стратегик даражага олиб чиқди. Мамлакатларимиз ўртасидаги ўзаро манфаатли ҳамкорликни янада ривожлантириш учун янги истиқболларни очиб берди. Ташриф давомида икки мамлакат ўртасида қатор соҳаларда ҳамкорлик қилиш бўйича 20 дан ортиқ ҳужжатлар имзоланди. Мазкур ташрифга бағишланган Дўстлик кечасида иккала давлат раҳбари мамлакатларимиз олдида ечилмаган масалалар қолмаганини айтиб ўтишди.\nШунингдек, Тожикистон Президенти Олий Мажлис Қонунчилик палатаси Спикери билан ҳам учрашиб, парламентлараро муносабатларни-да энг юқори даражада йўлга қўйиш масаласи ҳақида сўз юритилди.\nМаълумки, Олий Мажлисда Ўзбекистон-Тожикистон парламентлараро дўстлик гуруҳи тузилган. Худди шундай гуруҳ Тожикистон парламентида ҳам тузилган. Мазкур дўстлик гуруҳлари фаолиятини янада ривожлантириш, икки давлат қонун чиқарувчи органларининг ҳамкорлигини ривожлантириш истиқболлари келишиб олинди.\nХулоса қилиб айтганда, мазкур тарихий учрашув Ўзбекистон ва Тожикистон ўртасидаги муносабатларида янги саҳифа очди. Муносабатларимиз стратегик шериклик даражасига кўтарилди. Биз парламент аъзолари ҳам ўзаро дўстлик ва яхши қўшничилик алоқаларини янада мустаҳкамлаш, икки халқни бир-бирига янада яқинлаштиришда фаол бўлмоғимиз шарт.\nКўришлар сони: 2946


Эрон Ироқ Курдистони билан чегарасини ёпиши мумкин\n10:12 / 18.09.2017\nЭрон агар Ироқ Курдистони Бағдоддан мустақил бўлса, у билан чегарасини ёпишга ваъда берди. Бу, шунингдек, Теҳронда мухторият билан мавжуд бўлган келишувларнинг қайта кўриб чиқилишига олиб келади. Бу ҳақда “РИА Новости” ахборот агентлиги хабар бермоқда.\n“Курдистоннинг Ироқ марказий ҳукуматидан ажралиши умумий чегарадаги барча чегара ўтишларининг ёпилишини англатади”, деб айтган Эрон олий хавфсизлик кенгаши котиби Али Шамҳаний. Унинг айтишича, Эрон “ягона Ироқнигина” тан олади.\nИроқ Курдистони ҳукумати марказий ҳукуматнинг фикрини инобатга олмай, 25 сентябрда Ироқдан мустақил бўлиш бўйича референдум ўтказишни белгилаган. Бағдодда референдум ўтказилиши ноқонуний деб ҳисобланмоқда.


Шавкат Мирзиёев Миллий университет талабасини вазир ўринбосарлигига тавсия қилди - Уч илдиз\nШавкат Мирзиёев Миллий университет талабасини вазир ўринбосарлигига тавсия қилди\nПрезидент билан учрашувда таълим соҳасига оид инновацион таклиф\nкиритган Миллий университетнинг магистратура талабаси вазир ўринбосари лавозимига тавсия қилинди.\nПрезидент Шавкат Мирзиёев Ўзбекистон Миллий университетининг 2-босқич магистратура талабаси Юсуф Абсоатовни Олий ва ўрта махсус таълим вазири ўринбосарлигига тавсия қилди.\nKun.uz мухбирининг хабар беришича, Абсоатов бугун, 31 январь куни президент билан учрашувда таълим соҳасига оид таклифини илгари сурган. У давлат раҳбарига ОТМлар ва мактабларни ўзаро электрон тарзда улаб, онлайн дарслар ташкил этиш ғояси ҳақида сўзлаб берган. Шунингдек, қишлоқларда интернет сифатини яхшилашнинг муҳимлигини таъкидлаган.\nЭндиликда 30 ёшли магистратура талабаси Олий ва ўрта-махсус таълим вазирининг ахборот технологиялари бўйича ўринбосари сифатида иш бошлаши мумкин. Вазирликда бундай лавозим янги таъсис этилади.\nГеология ва геофизика институти, Гидрогеология ва инженерлик геологияси институти, Минерал ресурслар институти, Нефть ва газ конлари геологияси ҳамда қидируви институтлари негизида яхлит мажмуа – замонавий университет ташкил этилиши режалаштирилган. Президент геология соҳасида фаолият кўрсатадиган янги университет кампусига тамал тоши қўйди.\n«Маълумки, 2020 йил мамлакатимизда Илм, маърифат ва рақамли иқтисодиётни ривожлантириш йили деб эълон қилинди. Давлатимиз раҳбари Олий Мажлисга Мурожаатномасида шу борадаги мақсадларга тўхталар экан, ҳар йили илм-фаннинг бир нечта устувор йўналишини ривожлантириш зарурлигини таъкидлади.\nШу боис Президентимиз бу соҳани алоҳида назоратига олиб, унинг ривожлантириш асосларини янгидан ташкил этиб бермоқда», дейилади президент матбуот хизмати хабарида.\nДавлат раҳбари ташаббуси билан мазкур институтлар негизида яхлит мажмуа – замонавий университет ташкил этилиши режалаштирилган.\n— Бир пайтлар Ўзбекистонда геология анча ривожланган, рақобатбардош соҳа эди. Ҳатто бошқалар келиб, юртимиз мутахассисларидан тажриба ўрганиб кетарди. Лекин охирги ўттиз йилда бу соҳа эътибордан четда қолиб кетди. Бор салоҳиятни сақлаб қололмадик. Олимларга йўналиш, рағбат бўлмади. Замонавий кадрлар етишиб чиқмади. Аслида, геологик тадқиқотлар иқтисодиётнинг ҳамма соҳалари учун керак. Ташхиссиз беморни операция қилиб бўлмаганидек, геологиясиз саноатни ривожлантириб бўлмайди. Биз бугун шу соҳа ривожига асос бўладиган илм даргоҳига пойдевор қўймоқдамиз, — деди Шавкат Мирзиёев.\nДавлат раҳбари Геология фанлари университети қурилишига оид лойиҳалар билан танишди. Ўқув бинолари ва лабораторияларни чет эл тажрибаси ҳамда касб спецификасидан келиб чиқиб қуриш, майдонлардан самарали фойдаланиш бўйича кўрсатмалар берди.\nNext story Саховат соҳиби (Очерк)\nPrevious story Янги Ўзбекистонни ёшлар билан бирга қурамиз!


1442 йил 10 сафар | 2020 йил 28 сентябрь, душанба\n13:03 / 23 май 693 pdf Ўқиш режими + -\nЗикр нафсни поклайдиган ва ахлоқни сайқаллайдиган энг кучли омиллардан бири ҳисобланади.\nҚуръон тиловатидан кейин банданинг тили учун энг афзал ибодат Аллоҳ таолонинг зикридир. Зикр ила банда Аллоҳ таолога ихлос билан дуо қилади ва ҳожатларини сўрайди.\n«Зикр» сўзи луғатда эслаш, хотирлаш, сўзлаш, тилга олиш, баён этиш, шарҳлаш, тавсифлаш каби маъноларни англатади.\nАммо умумий маънода зикр икки хил бўлади: тил билан ва дил билан зикр қилиш.\nБуларнинг ҳар бири ҳам икки турли бўлади: унутганини эслаш ва унутмаса ҳам ёдидаги нарсани хотирлаш.\nУламолар истилоҳида: «Зикр – банданинг Роббини тили ва дили билан эслашидир. Бу У Зотнинг Ўзини, сифатларини, амалларини, ҳукмларини зикр қилиш ёки Китобини тиловат қилиш ёхуд У Зотга дуо қилиш, У Зотдан бирор нарсани сўраш, У Зотга ҳамду сано айтиш, У Зотни улуғлаш ва У Зотга шукр келтириш каби нарсалар ила бўлади.\nЗикр ҳар бир бандадан талаб қилинган ва ҳар бир бандага маҳбуб қилинган нарсадир. Зикр ҳар доим қилиниши керак бўлган марғуб ишдир.\nФақат шариат истисно қилган, қазои ҳожат ва хутба эшитиш пайтига ўхшаш ҳолатлардагина зикр қилинмайди.\nАллоҳ таолонинг Ўзи Қуръони Каримдаги кўплаб оятларда биз бандаларга зикр қилишни амр этган. Зикрни кўп қилиш ва бунда бардавом бўлиш нажот учун шарт қилинган. Аллоҳ таолонинг Ўзи зикр қилувчиларни мақтаган, уларни Ўз оятларидан баҳраманд бўладиганлар, деб атаган ва зокирларнинг ақл эгалари эканини таъкидлаган. Баъзи уламоларимиз мазкур оятларнинг сони бир юз етмиш тўртта эканини таъкидлаган.\nАллоҳ таоло Ўзини зикр қилмайдиганларни қоралаган, зикрни унутиб, бошқа нарсани эслайдиганларнинг ҳасрат-надоматда қолишини таъкидлаган.\nАллоҳ таоло Тоҳа сурасида марҳамат қилади:\n«Ким Менинг зикримдан юз ўгирса, албатта, унга тор ҳаёт бўлур ва қиёмат куни уни кўр ҳолида тирилтирурмиз» (124-оят).\nДемак, инсон Аллоҳ таолони унутса, Уни зикр қилмаса, Унинг ҳидоятига эргашмаса, ўзига ўзи душманлик қилган бўлади. Аввало, ундай одам бу дунёда ночор ҳаёт кечиради. Иймонсизлиги туфайли ўзи тўйса ҳам, кўзи тўймас бўлиб қолади. Молу дунё, айшу ишрат ичида кўмилиб ётса ҳам, унга оз кўринади. Улардан ажраб қолишидан қўрқаверади. Иймонсизлиги туфайли кетма-кет муаммолар келиб чиқаверади.\n«...ва қиёмат куни уни кўр ҳолида тирилтирурмиз»\nБу ҳам дунё ҳаётида қилган қилмишига муносиб жазодир. Лекин унинг ўзи нима учун кўр ҳолда тирилтирилганини тушуна олмайди.\n«Эй иймон келтирганлар! Аллоҳни кўп зикр қилинглар. Ва эртаю кеч Уни поклаб ёд этинглар» (41-42-оятлар).\nАллоҳни зикр қилиш қалбни Унга боғлаш ҳамда «У мени кузатиб турибди» деган доимий сергакликда туришдир. Аллоҳнинг буйруқларини бир лаҳза ҳам эсдан чиқармай, холис амал қилишдир.\n«Бас, Мени зикр қилинг, сизни эсларман. Ва Менга шукр қилинг, куфр келтирманг» (152-оят).\nУшбу оят ўзи қисқа бўлишига қарамай, олам-олам маъно касб этади. Аллоҳ таоло Ўзи яратган, ҳаёт ва ризқ берган бандаларига: «Мени зикр қилинг», демоқда.\nХўш, Аллоҳ таоло бу ожиз бандаларининг эслашига муҳтожми? Йўқ, У беҳожат Зот. Ҳамма муҳтожлик бандаларда. Лекин бу амр бандаларга яхшилик етиши учундир. Улар Аллоҳни зикр қилиб эслашлари ила Аллоҳ таоло уларни зикр қилишига, эслашига эришадилар. Аммо зикр билан зикрнинг фарқи бор, албатта. Ҳеч нарсага арзимайдиган ожиз банданинг эслаши қаерда-ю, оламларнинг Робби бўлган Аллоҳ таолонинг эслаши қаерда! Банда қандай, қачон ва қаерда эслайди? Аллоҳ-чи?\n«Аллоҳ таоло дейдики: «Эй одам боласи! Агар Мени ёлғиз эсласанг, Мен ҳам сени ёлғиз эслайман, агар кўпчилик ичида эсласанг, Мен сени фаришталар ичида эслайман».\n«Аллоҳни кўп зикр қилгувчи эркаклар ва (Аллоҳни кўп) зикр қилгувчи аёллар – ўшаларга Аллоҳ мағфиратни ва улуғ ажрни тайёрлаб қўйгандир» (35-оят).\nАллоҳни кўп зикр қилиш барча олиймақом инсоний сифатларнинг юзага келиши ва бардавом бўлишига олиб келади. Аллоҳни кўп зикр қилиш ҳар бир мусулмон эркак ва аёл учун зарурий амаллардан саналади.\nАбу Саъид ва Абу Ҳурайра розияллоҳу анҳумодан ривоят қилинади:\n«Қачонки эр киши кечаси хотинини уйғотса ва икковлари икки ракъатдан намоз ўқисалар, Аллоҳни кўп зикр қилган эркаклар ва аёллар қаторида ёзиладилар», дедилар».\nҲа, зокирлик даражаси олий мартабадир. Зокирлик мақоми олий мақомдир. Ҳар бир мусулмон эркак зокирлик сифатини эгаллаши лозим. Ҳар бир муслима зокира сифатига эга бўлиши керак.\nМеҳмонимиз мамнун бўлсин!\n11:00 / 23 май 300\n5 ёшли боланинг Рамазон синдроми\n15:00 / 23 май 1225\nТафаккур нафсни поклайдиган ва ахлоқни сайқаллайдиган энг муҳим омиллардан биридир. Тафаккур .фикр, ўзагидан олинган бўлиб, бир нарса ҳақида чуқур фикр юритиш давоми...\n3901 05:00 / 28.02.2017\n2707 10:30 / 08.10.2018\n1530 йилларда Афғонистон ва Ҳиндистоннинг баъзи ҳудудларига Шерхон номли адолатли подшоҳ ҳукмронлик қилган. У кишининг ҳукмронлик вақтида қўшинлари мамлакат давоми...\n5196 17:16 / 06.06.2017\nБир одам .ўғлим мени менсимайди, гапимга кирмайди, дўстларим олдида мени шарманда қилди,, деб зорланди. Маълум бўлишича, дўстлари билан майхўрлик қилиб ўтириб, давоми...\n3091 17:08 / 22.05.2018\n82 11:20 / 26 сентябрь\n99 19:26 / 25 сентябрь\n43563 11:58 / 10.10.2018\n55900 11:56 / 10.10.2018\n6079 16:57 / 17.05.2019\n8929 15:03 / 10 март


кўнгил айниши ва қайт қилиш - Parstoday\nСаломатлик журнали (49)\nмай 14, 2022 21:39 Asia/Tashkent\nОшқозон-ичак касалликлари кенг кўламли касалликларни ўз ичига олади ва жуда кўп. "Саломатлик журнали" дастурининг ушбу қисмида биз кўнгил айниш ва қайт қилишнинг сабаблари ва даволаш усулларини ўрганишга ҳаракат қиламиз.\n"Кўнгил айниши ва қайт қилиш" кўплаб касалликларнинг белгиси бўлиши мумкин. Кўнгил айниши - бу ошқозон ўзини бўшатишга ҳаракат қиладиган ҳолат, қусиш эса ошқозонни мажбурий бўшатишдир. Кусиш ёки кўнгил айниш вақти сабабни кўрсатиши мумкин. Овқатдан кейин қисқа вақт ичида қусиш ёки кўнгил айниши содир бўлса, бу ошқозон яраси ёки руҳий касалликни кўрсатади. Овқатдан кейин бир дан саккиз соат ўтгач, қусиш ва кўнгил айниши содир бўлса, бу озиқ-овқатнинг бузилиши ва озиқ-овқат заҳарланишини кўрсатади. Салмонелла каби озиқ-овқат билан юқадиган касалликларда, организм микробларни ишлаб чиқариш ва кўпайтириш учун зарур бўлган вақт туфайли семптомлар узоқроқ ривожланади.\nАгар кўнгил айниши шунчалик кучли бўлса, одам тоқат қилолмаса ёки қусиш шунчалик кучли бўлса, одам саккиз соатдан кўпроқ вақт давомида ошқозонида суюқликни ушлаб туролмаса, гастроентерологга мурожаат қилиш керак. Кўп ҳолларда кўнгил айниши ва қайт қилиш ўз-ўзидан ўтиб кетади ва уйда даволаниши мумкин. Агар уй шароитида даволаниш самарали бўлмаса, одамда сувсизланиш бўлса ёки бош жароҳати ёки инфекция каби жароҳатлар қусишни келтириб чиқарса, бемор шифокорни кўриши керак.\nКўнгил айниши ва қусиш миянинг тананинг мажбурий функциялари учун масъул бўлган қисми томонидан назорат қилинади. Кусиш, аслида, мия сигналлари билан қўзғатиладиган реакция. Кусишни қўзғатувчи сигнал турли хил огоҳлантиришлардан келиб чиқиши мумкин, жумладан, ҳид сезиш, таъм қўзғатувчиси, турли касалликлар, ҳис-туйғулар, оғриқ, шикастланиш, инфекция, озиқ-овқат тирнаш хусусияти, тартибсизлик, ҳаракат ва танадаги бошқа ўзгаришлар.\nИштаҳанинг бузилишига анорекция, озиқ-овқат заҳарланиши, айрим вирусли инфекциялар, машинада кўнгил айниши, денгизда кўнгил айниши, бош айланиши, инсулт ёки мия қон кетиши каби мия шикастланиши, ўт пуфаги касаллиги, аппендицит, мигрен, миядаги ўсмалар, мия инфекциялари, мененгит, гидросефали (мия омурилик суюқлигининг ортиқча мавжудлиги), жарроҳлик учун ишлатиладиган анестезиканинг ён таъсири ва қусишни келтириб чиқарадиган бошқа бузилишлар киради.\nШунингдек, ошқозон муаммолари, масалан, чақалоқларда қусишни келтириб чиқарадиган пйлорус ёки ошқозон чиқишининг тиқилиб қолиши, шунингдек, турли сабабларга кўра ошқозондан қон кетиши, инфекция, тирнаш хусусияти ёки ичакнинг тиқилиб қолиши, таркибида жуда кўп ёки жуда оз миқдордаги кимёвий моддалар ва минералларнинг мавжудлиги, тана ва организмда токсинлар мавжудлиги бу бошқа омиллардан базиларидир. Ҳомиладорлик пайтида кўнгил айниши ва қусиш кўп учрайди. Эрталабки кўнгил айниш ҳомиладорликнинг биринчи ойларида пайдо бўлади, лекин баъзида ҳомиладорлик давомида давом этади. Кўнгил айниши ва қайт қилиш ҳам баъзи дориларнинг кенг тарқалган ён таъсири ҳисобланади. Кўнгил айниши одатда дори аллергиясидан келиб чиқмайди, лекин бу баъзи дориларнинг кирувчи ён таъсири. Баъзи дорилар, масалан, кимётерапияда қўлланиладиганлар, шунингдек, эритромицин каби антибиотиклар ва кучли оғриқ қолдирувчи воситалар қусиш ва кўнгил айнишига олиб келиши мумкин.\nШифокорга қачон кўриниш кераклигини билиш муҳимдир. Агар сизда қусиш ва кўнгил айниши билан оғир ачишиш ёки иситма бўлса, айниқса болаларда; Албатта шифокорга мурожаат қилинг.Агар қусишдан олдин қон қуссангиз ёки бош жароҳати бўлса, шунингдек, бош айланиши, заифлик ёки кўнгил айниши билан кучли бош оғриғи ҳисси бўлса, шифокорни кўришингиз керак.\nКўпгина шифокорлар беморнинг касаллик тарихини ўрганиш ва тўлиқ физик текширувни ўтказиш орқали касалликни ташхислашлари мумкин. Шифокор, шунингдек, беморнинг физик текшируви ва касаллик тарихига асосланиб, тестларни буюриши мумкин, аммо баъзи ҳолларда касалликни аниқлаш учун тестлар талаб қилинмайди.\nКўнгил айниши ва гижжалар ташхис қўйиш билан бир вақтнинг ўзида дори воситалари билан даволаш мумкин. Касалликнинг белгилари касалликни даволаш ва назорат қилишдан кейин йўқолади. Кўнгил айниши ва қусиш одатда сувсизланиш билан ёмонлашади, бу хавфли циклга олиб келиши мумкин. Кўнгил айниши ичимлик суюқликларини қаттиқлаштиради ва сувсизланишни ёмонлаштиради, кейин эса кўнгил айниши кучаяди. Шифокор сизга буюриши мумкин бўлган турли хил кўнгил айнишига қарши дорилар мавжуд. Дорилар беморнинг аҳволига ва беморнинг қандай дори-дармонларни қабул қилиши мумкинлигига қараб белгиланади. Дори-дармонлар таблеткалар ёки сироплар ёки эрувчан ёки тил ости таблеткалари, томир ичига юбориш, мушак ичига инъекция ёки шамлар шаклида мавжуд. Тўғри дори танлаш беморнинг аҳволига боғлиқ.\nКўнгил айниш учун уй шароитида даволанишда ошқозонга дам бериш ва сувсизланишдан қочиш даволашда муҳим рол ўйнайди. Касалликнинг дастлабки 24 соатида рангсиз суюқликларни истеъмол қилиш керак, кейин эса олдиндан тайёрланган парҳезга риоя қилиш керак. Сув, спорт ичимликлари ва тиниқ булон рангсиз суюқликлар бўлиб, улар ошқозон учун осон сўрилади. Бир вақтнинг ўзида жуда кўп суюқлик ичманг, чунки ошқозонни очиш кўнгил айнишини кучайтириши мумкин. Бир ёки икки унция (28 дан 56 грамм) суюқлик ҳар сафар 10 дан 15 минутгача оралиқда истеъмол қилиниши керак, чунки ошқозон фақат бу миқдорга тоқат қилиши мумкин. Болалар ва чақалоқларда бир вақтнинг ўзида бешдан ўн сантиметргача ёки унциянинг учдан биридан камроқ суюқлик истеъмол қилиниши керак.\nКўнгил айниши ва қусиш бўлса, дастлабки 24 дан 48 соатгача сут маҳсулотларидан воз кечиш керак. Ингичка ичакда инфекция бўлса, у сутни ҳазм қилишга ёрдам берувчи ферментни заифлаштиради ва камайтиради, ошқозон эса сут ва сут маҳсулотларини ҳазм қила олмайди, натижада шиширади, ич кетиши ва қусиш пайдо бўлади. Бемор тузалиб кетгач, у бу овқатларни яна истеъмол қилиши мумкин, аммо ошқозонни тартибга солиш учун мутахассислар беморга ўз диетасини банан, олма соуси, гуруч ва кабоб каби энгил ёки тинчлантирувчи овқатлар билан чеклашни тавсия қилади.\nҚуйида биз болаларда қусишнинг сабабларини қисқача муҳокама қиламиз.\nБолалардаги қусиш чақалоқнинг ошқозон таркибини қизилўнгачга ва оғиздан чиқариб юборганда пайдо бўлади. Кўнгил айниши катталар ва катта ёшдаги болаларда қусиш билан боғлиқ бўлса-да, 3 ёшгача бўлган болалар одатда кўнгил айниши ҳақида гапира олмайди. Чақалоқларда қусишни овқатни чиқариб юбориш билан аралаштириб юбормаслик керак. Сутнинг чиқарилиши стрессли кўриниши мумкин, лекин одатда эмизишдан кейин пайдо бўлади, қийинчиликсиз ва ноқулайлик туғдирмайди. Кўпинча қусиш жиддий муаммо эмас. Уйда даволаниш одатда чақалоқнинг ноқулайлигини бартараф этишга ёрдам беради. Фарзандингиз тиниқ суюқликни ушлаб тура олмаса ёки семптомлар ёмонлашса, шифокорингизга мурожаат қилинг.\nБаъзи болалар, шу жумладан чақалоқлар, номаълум сабабларга кўра қусади. Ошқозон, ичаклар, қулоқлар, сийдик йўллари, ўпка ёки аппендикс инфекциялари, гастроезофагиал рефлюкс касаллиги, ошқозон-ичак тутилиши ёки пилорик стеноз (ошқозон ва ичакнинг торайиши) туфайли ошқозон-ичак тракти билан боғлиқ муаммолар, чақалоқларда, кўкрак сути билан боқишдан кейин ёки ҳаддан ташқари озиқ-овқатдан кейин, чақалоқларда эмизиш ва кимёвий моддалар ёки чақалоқ томонидан ютилган заҳарли объектлар ва, албатта, миячайқалиши ёки мигрен, болаларда қусишнинг энг кенг тарқалган сабаблари ҳисобланади.\nБолаларга келсак, шифокорга қачон мурожаат қилиш кераклигини билиш ҳам муҳимдир. Агар болангизда соқчилик бўлса ёки болада қон ёки сафро (яшил модда) қусса ёки кофе қолдиғи бордек туюлса, шифокорни кўришингиз керак. Шунингдек, агар болангиз асабий бўлса ва қуруқ бўйин ва бош оғриғи ёки қаттиқ қорин оғриғи бўлса, шунингдек, бола сийиш пайтида оғриқ борлигини айтганда, шифокорга мурожаат қилишингиз керак. Шунингдек, чақалоғингизнинг қуввацизлиги ва уйғониши қийин бўлганида ёки сувсизланиш белгилари, масалан, оғизда қуруқлик, кўз ёшсиз йиғлаш ёки одатдагидан камроқ сийиш каби аломатлари бўлса, албатта шифокорингизга мурожаат қилинг.\nАгар бола соатига уч мартадан кўпроқ қайт қилса, шифокор томонидан текширилгани маъқул, чунки бу ошқозонда баъзи жиддий инфекцияларнинг белгиси бўлиши мумкин. Бундан ташқари, қусишни ташлаш, яъни боланинг ҳар овқатдан кейин кўтарилиши ҳам диққатга сазовордир. Ёдингизда бўлсин, юқори иситма, диарея ва қусиш боланинг соғлиғига жиддий хавф туғдирадиган ҳалокатли бирикмалардир. Шунинг учун, болангизнинг аломатларини кўрганингиздан сўнг, унинг жиддийроқ муаммога айланишини кутмасдан, дарҳол шифокорга мурожаат қилганингиз маъқул.\nБолаларда кўнгил айниши ва қайт қилишига олиб келадиган касалликларнинг олдини олиш учун овқатдан олдин ва кейин қўлингизни ҳам, чақалоқни ҳам ювиш керак. Унинг ўйинчоқларини тоза ва ҳар қандай ахлоқсизликдан тозаланг. Агар керак бўлса, уларни оқартириш кукуни эритмаси билан тозаланг. Кичкинтойингизнинг озиқ-овқатлари тўғри сақланганлигига ва гигиеник тарзда тайёрланганлигига ишонч ҳосил қилинг. Болалар овқатини узоқ вақт давомида сақламанг.\nкўнгил айланиши ва қайд қилиш


ТИЛЁРАР ҚОВУНЛАР ЭКСПОРТГА ЙЎЛЛАНДИ\nҚишлоқ хўжалиги 21.06.2019 209\nБугун серқуёш заминимизда етиштирилган қишлоқ хўжалиги маҳсулотлари дунёнинг кўпгина мамлакатларига экспорт қилинмоқда. Бунда ишбилармон ва уддабурон тадбиркорларимизнинг ҳиссаси беқиёсдир. Жорий йилнинг ўтган даврида ҳам юртимизда, хусусан Қашқадарё заминида етиштирилган сархил ва тотли полиз ва мева маҳсулотлари чет давлатларга пешма-пеш жўнатилишига эришилмоқда.\nАйни кунларда ҳам воҳамизнинг Косон, Чироқчи ва Қамаши туманларида пишиб етилган хуштаъм қовунлар Россия Федерациясига экспорт учун юкланмоқда.\nДарҳақиқат, мазаси тилни ёрадиган қовунларимиз чет элларда севиб истеъмол қилинади. Уларни сотиб олиш истагида бўлган талабгорлар кўплаб топилади. Бу эса ўз маҳсулотини хориж бозорига етказиб беришни мақсад қилган юртимиз соҳибкорлари учун айни муддаодир.\nМаълумотларга кўра, пишиқчилик мавсумининг ўтган даврида вилоятимиздаги тадбиркорлар томонидан 142 тонна қовун экспортга йўналтирилди. Мазкур жараёнда вилоятимиздаги экспортчи корхоналар фаол иштирок этгани аҳамиятлидир. Уларнинг орасида "Олтин воҳа агро инвест" МЧЖ ҳам бор.\n- Айни вақтга қадар россиялик ҳамкорларимизга сара ва экспорт талабига мос қарийб 70 тонна қовун етказиб бердик, - дейди ушбу ташкилот раҳбари Абдулхай Намозов. - Хорижлик ишбилармонлар билан бир неча турдаги қишлоқ хўжалиги ноз-неъматлари олди-сотдиси бўйича манфаатли келишувлар имзолаганмиз. Уларга кўра, қовундан ташқари тарвуз, шафтоли каби сархил қишлоқ хўжалиги маҳсулотлари экспорт қилиниши мўлжалланган.\nҚайд этиш жоиз, ҳар қандай мамлакат иқтисодий қудрати унинг жаҳон бозоридаги иштирокига, экспорт салоҳиятига қараб баҳоланади. Шу боис мамлакатимизда ҳам хорижга маҳсулот чиқариш кўламини ошириш, бу борадаги имконият ва ресурслардан тўлақонли фойдаланиш масаласи устувор аҳамият касб этаяпти. Шунга ҳамоҳанг маҳаллий ишлаб чиқарувчиларни экспорт фаолиятига жалб этиш, ташқи савдо билан шуғулланмоқчи бўлган ишбилармонларга кўмак кўрсатишга қаратилган чоралар кўрилмоқда, соҳа вакилларига бисёр енгилликлар тақдим этилаяпти.\nвилоят божхона бошқармаси ахборот хизмати ходими


Бош сахифа > Янгиликлар > ТИББИЁТДА ЯНА КАТТА ЯНГИЛИК БЎЛДИ\nБугун вилоятимизда биринчи бўлиб Қизилтепа туманида юқори технологик травматологик операция — эндопротезлаш амалга оширилди.\n55 ёшли бемор О. Амонов бир неча йилдан буён "ревматоидли полиартрит" ташхиси билан даволаниб келаётган эди. Беморни сўнгги пайтларда иккала тизза бўғимидаги оғриқлари кўп безовта қилган, юришга қийналган.\nҚарийб 50 миллион сўм маблағ талаб қилинадиган ушбу операция беморга бепул тарзда, Тошкент травматология ва ортопедия илмий-амалий тиббиёт маркази травматологи Зинат Сапаев билан ҳамкорликда амалга оширилди. Ўнг тизза бўғимини эндопротезлаш операцияси мувафаққиятли амалга оширилди.\nКўрилганлар сони: 204


Ёшлар учун йигирма етти туҳфа\nФарзандининг билимли инсон бўлиб улғайишини истаган ота-она унинг қўлига китоб тутади.\nКитоб расталари атрофида айланиб юрсам, бир онанинг икки фарзандини етаклаб, дўконма-дўкон бир нарса излаётганига кўзим тушди. Кейин билсам, «Алпомиш» достонини қидираётган экан. Ўн яшар ўғлининг бу нодир достонни ўқишни шунчалар истаётгани ҳайратимни оширди. Аёлнинг фарзандлари тарбиясида қадим анъана ва қадриятларга таяниш истаги ҳақиқатан ҳам одил қарор, шундай эмасми?\nЖамиятимизда дилбандининг билим олиши, ўқиши учун жон куйдираётган шундай ота-оналарнинг борлиги нақадар қувонарли. Аммо баъзан айрим асарларни топиш учун анча куч ва вақт сарфлашга тўғри келиши ҳам сир эмас. Тўғри, ўқишли, қизиқарли китобнинг бозори чаққон бўлади. Лекин китобхонларнинг талабини ўз вақтида қондириш ҳам жуда муҳим.\nШу мақсадда Ўзбекистон ёшлар иттифоқи ташаббуси билан Ўзбекистон Республикаси Мустақиллигининг 27 йиллигига бағишлаб «Ўзбекистон ёшлар иттифоқидан 27 туҳфа» сифатида бадиий китоблар тўплами чоп этилди. Бу юртимиз ёшлари учун энг катта байрам туҳфаси бўлди.\n— 2017 йилда Ўзбекистон ёшлар иттифоқи Марказий Кенгаши ёшлар ташаббуси ва таклифлари асосида «Ёшлар кутубхонаси» лойиҳасини ишга туширди, — дейди Ўзбекистон ёшлар иттифоқи мутахассиси Гулчеҳра АШУРОВА. — Лойиҳанинг асосий мақсади ёшлар ўртасида китоб мутолааси ва китобхонлик маданиятини ошириш, таълим муассасаларининг бадиий китобларга бўлган эҳтиёжини қондиришга кўмаклашишдан иборат. Эзгу ниятлар сари илк қадамлар ташланди.\nЛойиҳа доирасида ҳар бир китоб камида ўн минг нусхадан чоп этилиб, республикадаги барча мактаб, коллеж, академик лицей ва олий таълим муассасалари кутубхоналарига бепул тарқатилади. Жорий йилда Ўзбекистон ёшлар иттифоқи Марказий Кенгаши томонидан лойиҳа учун 10 миллиард сўм маблағ ажратилган. Йил охирига қадар ҳар бир таълим муассасаси кутубхонасига 100 номдаги бадиий китоблар етказиб бериш режалаштирилган.\nЎзбекистон ёзувчилар уюшмаси, Матбуот ва ахборот агентлиги, Халқ таълими ҳамда Олий ва ўрта махсус таълим вазирликлари тавсияси ва ўқувчи-талабаларнинг истаги асосида 2018-2019 йилларда чоп этиладиган 200 номдаги китоблар рўйхати шакллантирилди.\nЖумладан, жаҳон адабиётига оид 65 дона, ўзбек адабиётига доир 135 дона нодир асарлар чоп этилиши режалаштирилган. Бу китобларнинг 45 фоизи 20 ёшдан катталар учун, 25 фоизи 7-14 ёшдаги болалар учун ҳамда 30 фоизи 15-20 ёшдаги ўсмирлар учун чоп этилади. Қолаверса, бадиий асарларнинг 50 фоизи замонавий адабиёт, 15 фоизи классик адабиёт, ХХ аср адабиёти эса 35 фоизни ташкил этади.\nКитоблар Ўзбекистон Республикаси Президенти фармонига мувофиқ, Ўзбекистон ёшлар иттифоқи қошида ташкил этилган «Ёшлар нашриёт уйи» томонидан нашрга тайёрланмоқда.\nҲа, бадиий асар мутолааси болани кенг фикрлашга, теран мушоҳада қилишга ўргатади. Билим олиш, ўрганишнинг ҳеч бир шакли унинг ўрнини боса олмаслиги ҳақиқат. Бугун фарзандининг қўлига турли техник воситалар тутаётган, энг илғор технологиялар асосида илм олишига шароит яратиб бераётган ота-оналар ҳам буни вақти келиб тушуниб етиши аниқ. Бола қачонки табиатни ҳис қилса, яқинларининг, атрофдагиларнинг меҳрини туя олса, чин дилдан кулишни, сиқилганда йиғлашни, ғам келганда уни енгиб ўтишни билса, ўзининг ҳақиқий инсон эканини тушуниб етади. Ўзи ҳам бу ҳаётдан завқ олиб яшайди, бошқаларга ҳам яхшилик илинади.\nСанаб ўтилган фазилатлар сари борадиган йўл эса фақат китоб орқалидир. Шу мақсадда ташланаётган кичик қадамлар вақти келиб ёшлар маънавияти оламида улкан натижага айланишига ишончимиз комил.


hidoyat.uz – “Мовароуннаҳр” нашриётининг сайти - ИҲТИКОР\n2016 йил 26 июл\n“Иҳтикор” луғатда “озиқ-овқатни қиммат бўлиши учун ушлаб туриш” маъносини билдиради. Ҳанафий фиқҳи истилоҳида эса, “Озиқ-овқат ва у кабиларни сотиб олиб, қиммат бўлгунча ушлаб туриш иҳтикордир”, дейилади.\nОзиқ-овқатдан мурод одамлар ва ҳайвонларнинг зарурий озиғи бўлган буғдой, арпа, гуруч, маккажўхори каби нарсалардир. Унга ширинликлар, мевалар, сарёғ, гўшт кабилар кирмайди.\nФақиҳлар чорва ҳайвонларининг озуқаси бўлган сомон ва ўтларда ҳам иҳтикор бўлади, дейишган.\nҲанафий мазҳабида иҳтикор, агар у боис одамларга зарар ва машаққат етса, таҳримий макруҳдир.\nИҳтикор жоиз эмаслигига далиллар:\nИҳтикор жоиз эмаслигига Қуръони каримнинг «Албатта, ўзлари кофир бўлган ва (ўзгаларни) Аллоҳ йўлидан ҳамда Биз Макка аҳли билан (хориждан) келувчилар учун баробар қилиб қўйган Масжиди Ҳаромдан қайтарадиган кимсаларга ва у жойда зулм билан йўлдан чиқмоқчи бўлган кимсага аламли азобдан тотдириб қўюрмиз» (Ҳаж, 25) ояти далилдир. Қуртубий шу оятнинг тафсирида келтиришича, Яъло ибн Умайя Расулуллоҳ (соллаллоҳу алайҳи ва саллам) бундай деганларини ривоят қилган: “Ҳарамда озиқ-овқатни иҳтикор қилиш илҳод, яъни йўлдан чиқишдир” (Абу Довуд ривояти). Умар (розияллоҳу анҳу) ҳам шундай деган.\nСуннатдаги далиллар: “Иҳтикор қилувчи малъундир” (Ибн Можа ва Ҳоким ривояти). “Ким бир озиқ-овқатни қирқ кун иҳтикор қилса, Аллоҳдан узилибди, Аллоҳ ҳам ундан узилибди” (Имом Аҳмад ва Ҳоким ривояти). “Ким иҳтикор қилса, у хатокордир” (Имом Муслим ва Термизий ривояти).\nНималарда ва қачон иҳтикор бўлади:\nИҳтикор фақат сотиб олинган озиқ-овқатда бўлади. Озиқ-овқатдан бошқа ширинликлар, асал, ёғ каби маҳсулотларда иҳтикор бўлмайди.\nКиши ўзи етиштирган озиқ-овқатни ушлаб турса, иҳтикор бўлмайди.\nСавдогар ўз шаҳридан озиқ-овқатларни сотиб олиб, сақлаб турсагина иҳтикор бўлади. Бошқа шаҳардан сотиб олиб келиб, ушлаб турилган озиқ-овқатда иҳтикор бўлмайди.\nСотиб олган озиқ-овқатни ушлаб туришдан мақсад унинг нархи ошишини кутиб туриш бўлса, оқибатда одамларга зарар, қийинчилик етса, иҳтикор бўлади.\nСотиш мақсадида харид қилинган озиқ-овқатни бир ой ва ундан кўп ушлаб турса, иҳтикор бўлади, бир ойдан кам ушлаб турса, иҳтикор бўлмайди.\n928 марта ўқилган.


Илон чақиши билан боғлиқ фавқулодда вазиятнинг олди олинди\n12:15 / 29.08.2017\n2017 йилнинг 27 август куни соат 14:45да Сирдарё вилояти Фавқулодда вазиятлар бошқармаси тезкор навбатчисига Гулистон шаҳарда истиқомат қилувчи фуқаро Э.Х. томонидан, уйида илон кўрганлиги тўғрисида маълумот келиб тушди, деб хабар бермоқда ФВВ матбуот хизмати.\nИлон чақиши билан боғлиқ фавқулодда вазиятнинг олдини олиш мақсадида, навбатчи гуруҳ қутқарувчилари зудлик билан воқеа жойига етиб боришган.\nҚутқарувчилар томонидан хонадон синчковлик билан текшириб чиқилди ва илон топилди. Илон аҳоли пунктидан узоқроқ бўлган жойга қўйиб юборилди. Хонадон эгаларига мутахассислар томонидан психологик ёрдам кўрсатилиб, зарурий тавсиялар берилди.\nФВВ илон Сирдарё


Ўзбекистондаги коронавирус беморларининг аҳволи ҳақида маълумот берилди | Qalampir.uz\nЎзбекистондаги коронавирус беморларининг аҳволи ҳақида маълумот берилди\nЖамият\t10 Май 13:19 9044\nЎзбекистонда коронавирусдан даволанаётган беморларнинг 7 нафари оғир аҳволда. Бу ҳақда Вазирлар Маҳкамаси ҳузуридаги Санитария-эпидемиология назорати давлат инспекцияси бошлиғи, Республика бош давлат санитария инспектори Нурмат Отабеков маълум қилди.\n“Касалланганларни даволашда ижобий натижалар қайд этиляпти. 9 май куни яна 71 фуқаро тўлиқ соғайган ва реабилитация марказларига ўтказилган. Айни пайтга қадар 1846 нафар, яъни 79 фоиз бемор тўлиқ соғайган. Соғлиқни сақлаш вазирлиги тақдим этган маълумотга кўра, шифохоналарда даволанаётган 531 бемордан 7 нафарининг аҳволи оғир, 5 нафарида ижобий ўзгаришлар кузатиляпти”, деди Отабеков.\nБош давлат санитария инспекторининг сўзларига кўра, ҳозирги вақтда 42 мингдан ортиқроқ фуқаро карантинда бўлиб турибди. Улар орасида касаллик йўқлигига ҳеч ким кафолат бера олмайди.\nЭслатиб ўтамиз, Ўзбекистонда коронавирусни юқтириб олиш билан боғлиқ илк ҳолат жорий йилнинг 15 март куни қайд этилган эди. Ҳозирда жами вирус юқтирганлар 2387 нафарни ташкил этяпти. Бугунгача беморларнинг 1846 нафари соғайган ва 10 нафари вафот этган.\n29 Май 17:40 52952\n28 Май 21:12 44487\n27 Май 20:39 38536\n29 Май 09:48 35565\n29 Май 21:45 35306


Трамп Шварценеггерни Калифорния губернатори лавозимидаги иши туфайли кулгига олди\n18:58 / 03.02.2017\nАҚШ президенти Дональд Трамп Ҳолливуд актёри Арнольд Шварценеггерни устидан кулиб, унинг Калифорния губернатори лавозимидаги ҳамда NBC каналидаги “Шогирд” шоу дастуридаги бошловчилик ишини танқид қилди.\nАввалроқ Шварценеггер Трампга “ишлар билан алмашишни” таклиф қилди. Шу тариқа у президентнинг кўрсатув паст рейтинглари борасидаги навбатдаги танқидига жавоб қайтарган. Трамп ҳам бир вақтлар “Шогирд” шоусида бошловчилик қилган.\n“Ҳа, Арнольд Шварценеггер Калифорния губернатори ишини ҳақиқатан ҳам ёмон бажарди, бироқ янада ёмонроғи – унинг “Шогирд” шоусидаги бошловчилик иши... Бироқ у уриниб кўрди!”, - дея маълум қилди Трамп Twitter микроблогида.\n“Шогирд” шоу дастури NBC телеканалидаги кўрсатув бўлиб, унда юлдузлар хайрия учун маблағ йиғишда кўмак беради. Трамп 2004 йилда унинг ижрочи продюсери бўлганди. Шоу юқори рейтинг кўрсаткичларига эришиб, уч бора Emmy мукофотига қўйилган. Бироқ кейинчалик миллионердан можароли сайловолди баёнотлари сабаб дастурни тарк этишни сўрашган.\nШоу 2017 йилда қайта тикланди. Дастурда киноактёр ва Калифорния собиқ губернатори Арнольд Шварценеггер бошловчилик қила бошлади.


«Толибонга ўлим!» – Аҳмад Масъуднинг мурожаатидан сўнг Афғонистонда намойишлар бошланди - EFFECT.UZ\n«Толибонга ўлим!» – Аҳмад Масъуднинг мурожаатидан сўнг Афғонистонда намойишлар бошланди\n. 00:19 | 07.09.2021\nКобулда бир қанча аҳоли кўчага чиқиб, «Толибонга ўлим!», дея норозилик намойишларини ўтказишмоқда. Бу ҳақида ишончли манбаларга таяниб Sputnik Афганистан хабар берди.\nПокистоннинг мамлакат ички ишларига аралашишига қарши норозилик намойишлари тобора кўпайиб бормоқда. Шу жумладан, қаршилик фронтини қўллаб-қувватлаш намойишлари бошланиб кетди.\nҚаршилик фронтини қўллаб-қувватлаш учун митинглар Кобул, Мозори Шариф, Ғазни ва Дайкунди провинцияларида ўтказилмоқда.\nМаълумот ўрнида, аввалроқ Аҳмад Масъуднинг аҳоли Панжшир воқеалари юзасидан Толибон ва Покистонга норозилик намойишлари ўтказиш ҳақида аҳолига мурожаат қилган эди.


Қатардаги сўнгги кун: Хави олийжаноб инсон экан » Скачать музыку бесплатно новинки музыки 2016-2017\nКомментариев: 0 Просмотров: 180 Дата: 23-01-2016, 07:03 Қатар пойтахтидаги сафаримиз ҳам якунига етиб қолди. Ниҳоят бугун жонажон Ватанимиз сари йўлга чиқамиз.Ильгиз Танташев бехато ҳаракат қилдиҚатар пойтахтидаги сафаримиз ҳам якунига етиб қолди. Ниҳоят бугун жонажон Ватанимиз сари йўлга чиқамиз. Кеча сафаримизнинг сўнгги кунида U-23 Осиё чемпионати чорак финалининг дастлабки ўйинлари бўлиб ўтди. Дастлаб Япония Эронни 3:0 ҳисобида мағлубиятга учратди. Биз бу ўйинни телевизор орқали томоша қилдик. Кейинги жуфтлик эса Қатар – КХДР эди. Шерикларим йўлга чиқишимиз боис сафар тараддудини кўриш учун меҳмонхонада қолишгач, бир ўзим “Ас-Садд” стадиони сари йўлга тушдим. Қатар – КХДР жуфтлигини менга энг қизиқ жойи бу учрашувни ҳамюртимиз ИльгизТанташев бригадаси бошқариб бориши эди.Стадионга етиб боргач, мени биринчи ҳайрон қолдирган жиҳат бу кореялик мухлислар бўлди. Одатда бундай турнирларда Шимолий Кореялик мухлисларни жуда кам учратамиз. “Ас-Садд” стадионида эса тахминан 2000 киши атрофида корейслар деярли бир хил кийимда, оқ кўйлак ва қизил шапкада жамоаларини олқишлаб туришган эди. Улар жуда тартибли, ўринларидан турмаган ҳолда, бир хил ҳаракатлар ва ўзларининг тилларида қандайдир ҳайқириқлар билан стадионга файз киритиб юборишди. Албатта мезбон мухлислар ҳам бўш келишгани йўқ.Учрашувда ҳамюртимиз Ильгиз Танташевга қанотларда Жахонгир Саидов ва баҳрайнлик Навоф Шахин Муса ёрдам берди. Ўйиннинг 5-дақиқасидаёқ Танташев КХДР дарвозаси томон ҳақли равишда пенальти белгилади. Қатарликлар ҳисобни очишгач, кореяликларга ҳисобни тенглаштириш учун 85-дақиқа керак бўлди. Учрашув асосий вақтининг сўнгги дақиқасида кореяликлар жарима зарбасидан жуда чиройли гол киритишди. Ўйин экстра таймларга ўтгач, янада кескинлашди. Майдонда футболчилар ўзларини ҳам, рақибни ҳам аяб ўтиришмади. Лекин бош ҳакам Ильгиз Танташев ҳар қандай вазиятларда ҳам совуққонлик билан тўғри қарорлар қабул қилиб, иккала жамоа мухлиларида ҳам ўзига нисбатан яхши таассурот қолдира олди. Ўйиннинг қўшимча таймларида гол киритишни уддалаган қатарликлар Осиё чемпионатининг ярим финалига йўл олишди ва Рио сари навбатдаги қадамни қўйишди.Мен ўйиндан кейин кореялик ва қатарлик ҳамкасбларимнинг ҳакам ҳақидаги фикрларини сўраганимда, барчалари бугунги ўйинда ҳакамга эътироз йўқлигини таъкидлашди. Демак, Равшан Эрматовга яна бир издош борлигидан хурсанд бўлсак бўлаверади.Хави олийжаноб инсон эканҚатар – КХДР ўйинини шунчалик қизиқиш билан томоша қилибманки, то 1-тайм якунлангунча шундоққина орқамда ўтирган дунё футболининг мега юлдузларидан бири Хавини кўрмабман. Танаффус пайти бир вақт ёнимдан Хави ўтиб қолди. Кўзларимга ишонмай ёнимдаги ҳамкасбимга Чави (испан тилида Хавининг исми Чави деб ўқилади) десам, “йэс Чави” деб тасдиқлади. Шундан сўнг танаффус пайти тугашини кутдим. Биз ўтирган медиа трибуна ВИП ложаси билан ёнма-ён жойлашгани боис, Хави танаффусдан қайтишда яна ёнимиздан юрди. Шартта ўрнимдан туриб унга салом бердим. Саломимга алик олиб тўхтамай ўтиб кетса керак деб ўйлаган эдим. Хави бўлса мени унга эьтиборимни кўриб ёнимда тўхтаб сўрашди. Мен Ўзбекистондан эканлигимни, Ўзбекистонда уни мухлислари жуда кўплигини айтдим. Хави насиб қилса, Ўзбекистонга “Ас-Садд” жамоаси билан бориши мумкинлигини айтди. У мени расмга тушиш ҳақидаги илтимосимни ҳам ерда қолдирмади. Ҳатто расмни кўриб, раҳмат яхши чиқди деб жилмайиб ҳам қўйди. Ўзбекистонда кўришамиз дея ўз жойини эгаллади. Хави жуда олийжаноб инсон экан.Менда Хавига нисбатан янада ҳурматим ортди. Хавидек юлдуз футболчи оддий бир мухлисига шунча эътибор қаратдия, бизни айрим ёш юлдузчаларимиз эса бир пасда мухлислардан қочадиган бўлиб қолишади деган фикр хаёлимдан ўтди. Шунга айтишса керакда “кўрмаганни кўргани қурсин”, деб.Шундай қилиб, бизни Қатар пойтахти Доҳа шаҳрига қилган сафаримиз ёмон ва яхши таассуротлар билан якунланди. Жонажон ватанимизда кўришгунча азизлар.Айтганча, сафаримизни амалга оширидаги беғараз ёрдамлари учун Ўзбекистон мухлислар клуби раиси Абдураҳмон Фозилов, иш жараёнидаги ёрдамлари учун Авазбек Бердиқулов ва Нодирхужа Юлдашевларга чуқур миннатдорчилигимни билдириб қоламан.Акрамжон Мамадалиев. Қатар пойтахти Доҳадан.


Ўзбек футболчиси Илëс Зaйтуллаев 5 ëшга ёшартирилгани учун жазоланди\n19 январ 2018, Тошкент вақти: 22:02\nЎзбек футболчиси Илëс Зайтуллаев\nИкки нафар ўзбек футболчисининг паспортдаги ëши атайлаб ëшартирилгани боис Ўзбекистон Футбол федерациясида текширув бошлангани маълум бўлди. Федерациядаги Озодлик манбасининг айтишича¸ футболчилар Илëс Зaйтуллаев ва Аббос Махситалиевларнинг паспортдаги ëши камайтириб ëзилгани боис, улар жанжал марказида қолган.\n- Ўтган ой охирида Италиянинг Ўзбекистондаги консули “Бунëдкор” футбол клуби раҳбарлари билан учрашганида Илëс Зaйтуллаевнинг ëши футбол мулозимлари тарафидан атайлаб 5 ëшга камайтирилганини айтди. Консулнинг айтишича¸ Зaйтуллаев Италияда христиан динини қабул қилгани учун ҳақиқатни айтишга қарор қилган¸ дея иддао қилди манба.\nОзодлик футболчининг ўзи билан боғланишга уринмоқда.\nЎзбек футболчиси Илëс Зaйтуллаев кейинги тўрт мавсумда Италиянинг "Ланчиано" футбол жамоасида ўйнаëтган эди.\nОАВлар тарқатган маълумотга кўра¸ 2001 йилдан бери Италиядаги турли футбол клубларида ўйнаган Илëс Зaйтуллаевнинг ëши паспортида кўрсатилган каби 1984 йилнинг 13 августи эмас¸ балки 1979 йилнинг 13 августидир.\nЎзбекистон Футбол федереациясидаги Озодлик манбасининг айтишича¸ Илëс Зaйтуллаевнинг бу иқроридан сўнг Футбол федерацияси уни жазолаган:\n- Зaйтуллаевнинг Италия чемпионатларида қозонган барча совринлари бекор қилинди. Бундан буëн Зaйтуллаевнинг Италияда ҳар қандай мавқедаги футбол клубларида ўйнаши тақиқланди. Шунингдек, Зaйтуллаевга Италия элчихонаси сайëҳ сифатида ҳам виза бермайдиган бўлди. Зaйтуллаев сохта маълумот тақдим қилгани боис, Шенген шартномасига аъзо Европа давлатлари консулхоналарига ҳам маълумот юборилган¸ дейди манба.\nУнинг айтишича¸ Зaйтуллаевнинг Ўзбекистон ëшлар командаси натижалари хам бекор қилиниши кутилмоқда.\nҚаллоблик билан боғлиқ футбол жанжали марказида қолаëтган Зaйтуллаев шу кунларда Ўзбекистондан чиқа олмаëтгани Озодликка маълум бўлди.\nЎзбекистон Футбол федереациясидаги Озодлик манбасининг иддао қилишича¸ ëшини камайтириб кўрсатиш амалиëти Ўзбекистонда кенг тарқалган:\n- Ëшлар командасидагиларнинг аксариятини ëши камида икки ëшга камайтирилган. Бундан 6 йил олдин “Пахтакор” ҳужумчиси Аббос Махситалиев Монакодаги футбол клубига таклиф қилинди. Аммо унинг биологик ëши билан ҳужжатдаги ëши ўртасидаги тафовутни фош қилган Монако Футбол федерацияси ундан дарҳол воз кечди, дейди манба.\nСуҳбатдошнинг фикрича¸ “ўзбек футболи ғирромликлар боис” ривожланмаяпти.\nҒирромликлар тўғрисида ёзиши мумкин бўлган Ўзбекистон спорт матбуоти эса чекловлар ичида қолмоқда.\nЎтган йилнинг 1 декабрида "Спорт" телеканалидан "Соккер клуб" ва "Футбол шарҳи" кўрсатувлари эфирдан олиб ташланган, кўрсатув бошловчи ва муаллифлари ишдан бўшатилган эди.\nЎзбекистон футболидаги “ëшини яшартириш” амалиëти оқибатлари ҳақида мустақил журналист Бобомурод Абдуллев билан гаплашдик.\nБобомурод Абдулла ғирром футбол ҳақида


2017 йил I чорагида ижтимоий ҳимоя ва соғлиқни сақлаш тизимини ривожлантиришга қанча маблағ ажратилди?\n22:50 / 15.04.2017\n2017 йилнинг 15 апрель куни “Тараққиёт стратегияси” марказида 2017 – 2021 йилларда Ўзбекистон Республикасини ривожлантиришнинг бешта устувор йўналишлари бўйича Ҳаракатлар стратегияси доирасида амалга ошириладиган лойиҳалар муҳокамаларини ўтказишга хизмат қилувчи “Доимий фаолият юритувчи ишчи майдон”нинг очилиш маросими бўлиб ўтди.\nИжтимоий соҳани ривожлантиришнинг устувор йўналишларида 2017 йилнинг I чораги сарҳисобига кўра амалга оширилган ишлар ҳақида атрофлича тўхталиб ўтилди.\nЖорий йилнинг биринчи чорагида давлат дастури бўйича аҳолини ижтимоий ҳимоя қилиш ва соғлиқни сақлаш тизимини такомиллаштиришга 37,0 млрд. сўм ва 9,2 млн. АҚШ доллари йўналтирилди. Аҳолининг бандлиги ва реал даромадларини босқичма-босқич оширишга эса 3 трлн. 364,2 млрд. сўм йўналтирилди.\nХизмат кўрсатиш (6482), қишлоқ хўжалиги (4171), саноат соҳасида (6946) 17 599 янги иш ўрни яратилди.\nтиббиёт Ҳаракатлар стратегияси


Иқтисодий инқироз вақтида коммунал соҳага қанча маблағ ажратилади? | Qalampir.uz\nИқтисодий инқироз вақтида коммунал соҳага қанча маблағ ажратилади?\nЖамият\t23 Апрель 16:19 1947\nКоронавирус пандемияси ортидан келган инқироз вақтида давлат ташкилотлари, ҳусусан, коммунал соҳа вакилларига ҳам маълум маблағлар ажратиш кўзда тутилган. Бу ҳақда Молия вазири Тимур Ишметов Халқаро пресс-клубнинг навбатдаги сессиясида айтиб ўтди.\n“Жамоат ишларини ташкиллаштириш учун жамғармадан 50 миллиард сўм пул ажратилган. Бу маблағлар вақтинча ишсиз одамларни жамоат ишларига жалб этиш орқали уларнинг бандлигини таъминлаш учун ишлатилади. Касаба уюшмалари учун 100 милиард сўм кўзда тутилган ва ҳозирча 60 миллиард сўм пул ажратилди. Бу пуллар кам таъминланган аёлларга кўмак бериш мақсадида сарфланади.\nШундай пайтда давлат ташкилотларини қўллаб-қувватлаш керакмикин, деган саволлар ўртага чиқади. Кечирасизки, уйимизда свет бўлиши, сув келишини айнан шу давлат ташкилотлари таъминлаб турибди. Электроэнергияни таъминлаш учун жамғармадан 500 миллиард сўм ссудалар ажратилган. “Ўзбекнефтгаз” жамғармасига 400 миллиард сўм пул йўналтирилган. Бугунги куннинг охирига қадар “Тоза ҳудуд” ташкилотига 60 миллиард пул ажратамиз”, дейди Молия вазири.\n29 Май 17:40 63181\n28 Май 21:12 49641\n29 Май 09:48 43518\n29 Май 21:45 41947\n28 Май 08:06 30083


Ким Чен Ун каттароқ ракеталар ишлаб чиқаришни буюрди\n30 ноябр 2020, Тошкент вақти: 06:44\nШимолий Корея раҳбари Ким Чен Ун мамлакатдаги ракеташунос олимларга янада кучлироқ ракеталарни ишлаб чиқаришга буйруқ берди.\nБу ҳақда мамлакат оммавий ахборот воситалари хабар берди.\nРакеташунос олимлар ва муҳандислар учун уюштирилган расмий зиёфатда чиқиш қилган Ким Чен Ун “кўпроқ ишлайдиган сунъий йўлдошлар ва каттароқ юкларни кўтара оладиган ракеталар ишлаб чиқариш” зарурлигини айтди.\nШимолий Корея 12 декабр куни узоқ масофага учадиган ракета парвозини амалга оширди.\nМамлакат раҳбарияти ракета орқали фазога метеорологик сунъий йўлдош олиб чиқилганини билдирди.


Ўзбекистон Президенти: Халқимиз бизга энг катта бойлигини – (...)\nЎзбекистон Президенти: Халқимиз бизга энг катта бойлигини – зурриёдини ишониб бераяпти\nПрезидент Шавкат Мирзиёев раислигида бугун халқ таълими соҳасида амалга оширилаётган ислоҳотлар натижадорлигининг таҳлили юзасидан видеоселектор йиғилиши ўтказилди, деб хабар бермоқда “Дунё” АА мухбири давлатимиз раҳбари матбуот хизмати маълумотига таяниб.\nИнсон капиталини ривожлантириш – Ўзбекистон Тараққиёт стратегиясидаги еттита устувор йўналишдан бири. Жорий йил 28 январь куни бўлган йиғилишда шу борадаги масалалар муҳокама қилиниб, кўплаб вазифалар белгиланган эди.\nЎтган икки ойда мутасаддилар ҳамма ҳудудларга чиқиб, жойлардаги муаммоларни ўрганган. Мамлакатимиздаги 852 та мактабда таълим сифати, муаллимлар салоҳияти ва ўқувчиларнинг олийгоҳларга кириш даражаси анча пастлиги аниқланган.\nПрезидент мактаблари, ихтисослашган ва хусусий мактабларда илғор методикалар йўлга қўйилган. Лекин қолган мактабларнинг энг катта муаммоси бу – ўқитиш методикасининг эскирганлиги. Замонавий таълим услубларини уларда ҳам жорий қилиш бўйича ташаббуслар йўқ.\nМактабларни компьютер билан таъминлаш бўйича маблағлар ажратилган бўлса-да, Қорақалпоғистон Республикаси, Андижон, Жиззах, Қашқадарё, Наманган ва Тошкент вилоятларида ишлар суст кетаяпти. Олис ва чекка ҳудудлардаги мактабларда таълим сифати қониқарсиз аҳволда.\nМаълумки, йил бошида Мактаб таълимини ислоҳ қилиш кенгашлари тузилган эди. Вилоят, туман ва шаҳар ҳокимлари жойлардаги шундай кенгашлар раҳбари ҳисобланади. Шу боис йиғилишда таълим ривожи паст бўлган ҳудудлар ҳокимлари огоҳлантирилди.\n– Агар раҳбарлар, муаллимлар янги Ўзбекистонга муносиб ҳаракат қилса, фарзандларимизни давр талабига мос ўқитишимиз мумкин. Халқимиз бизга энг катта бойлигини – зурриёдини ишониб бераяпти. Бу жуда катта масъулият. Шуни ҳис қилиб, ўзимизни қийнаб, мактабни ислоҳ қилсак, келажакка замин яратамиз, – деди Шавкат Мирзиёев.\nДавлатимиз раҳбари мактаб ўқитувчиларини янги методика асосида қайта тайёрлаш бўйича умуммиллий лойиҳа бошланишини эълон қилди.\nУшбу янги тизим доирасида келгуси 3-4 йилда мактаблардаги барча синф ўқитувчилари янги методика асосида ўқитилади. Бунинг учун ҳар бир ҳудуддаги Малака ошириш марказлари негизида педагогларни янги методикаларга ўргатувчи Миллий таълим марказлари ташкил этилади. Уларга аниқ ва табиий фанлар бўйича хориждан энг малакали мутахассислар жалб қилинади.\nҲар бир вилоят кесимида “тренерлар гуруҳи” шакллантирилиб, улар жойларда мактаб ўқитувчиларининг малакасини ошириб боради. Уларнинг ойлик иш ҳақига 100 фоизгача устамалар тўланади.\nҲокимликлар Халқ таълими вазирлиги билан бирга, ҳар бир туман ва шаҳарда камида 20 фоиз мактабда, йил якунига қадар илғор методикаларни жорий этишни бошлайди. Бу янги тизимни жорий қилиш учун 100 миллион доллар қўшимча маблағ йўналтирилади.\nШунингдек, Абдулла Авлоний номидаги институт Республика миллий таълим маркази сифатида қайта ташкил этилади ва Тошкент давлат педагогика университети билан ягона тизимга бирлаштирилади.\nУмуман, янги методикаларга ўқитиш тизими Миллий таълим маркази ва Тошкент давлат педагогика университетидан бошланади. Университет Халқ таълими вазирлиги таркибига ўтказилади, мактаб ўқитувчиларини тайёрлаш ва қайта тайёрлаш бўйича республикадаги таянч муассасага айлантирилади.\nҲудудларда фаолият юритаётган педагогика институтлари босқичма-босқич университетлар таркибидан алоҳида ажратилиб, мустақил таълим даргоҳига айлантирилади.\nЙиғилишда ёшлар тарбиясига алоҳида эътибор қаратилди. Мактабларда маънавий муҳитни тубдан яхшилаш бўйича янги концепция ишлаб чиқиш вазифаси қўйилди.\nМактаблардаги маънавият тарғиботчиларига талабларни қайта кўриб чиқиб, бу вазифага маҳалла ва жамоада обрўси юқори инсонларни тайинлаш, намунали ўқувчи ва ота-оналарни рағбатлантириб бориш зарурлиги таъкидланди.\nБугунги кунда юртимизда 120 та мактаб 3-4 коэффициентда ишламоқда. Яъни ўқувчи сони сиғимга нисбатан жуда кўп. Президентимиз ушбу мактабларда шароитни яхшилаш бўйича кўрсатмалар берди.\nКелгуси ўқув йили бошлангунча 960 та мактаб компьютер синфи билан таъминланиши, 740 таси янгидан жиҳозланиши қайд этилди.\nУмуман, 5 мингдан ортиқ компьютер синфларини янгилаш бўйича алоҳида дастур қабул қилиниши белгиланди. Бунга республика бюджетидан 200 миллиард сўм, маҳаллий бюджетлардан ҳам 200 миллиард сўм йўналтирилади.\nАхборот технологиялари ва коммуникацияларини ривожлантириш вазирлигига мактаблар учун алоҳида имтиёзли тарифлар очиш, ўқувчи сонига қараб, мактабларда интернет тезлигини секундига 100 Мегабитгача кўпайтириш вазифаси қўйилди.\nМактабдаги таълим ҳам, муҳит ҳам кўп жиҳатдан директорларга боғлиқ. Шу боис мактаб директорларини сертификатлаш тизимини жорий этиш зарурлиги айтилди. Бундан буён, директорликка номзодлар ушбу тизим орқали танланади.\nДавлатимиз раҳбари табиий ва аниқ фанларни ўқитишни ривожлантириш кераклигини айтган эди. Шунга мувофиқ, 193 та таълим муассасаси негизида табиий ва аниқ фанларга ихтисослашган мактаблар ташкил этиш режалаштирилган. Ҳокимларга ушбу мактабларни таъмирлаб, барча шароитларни яратиш бўйича топшириқлар берилди.\nЙиғилишда вазирлар ва ҳокимлар, мактаб директорлари сўзга чиқиб, таклиф ва мулоҳазаларини билдирди


Суданнинг Дарфур вилоятидаги иккита йирик исëнчилар гуруҳи етакчилари ҳукумат билан музокаралар олиб боришга розилик билдирди.\n09 март 2021, Тошкент вақти: 00:10\nСудан расмийлари мамлакатнинг Дарфур вилоятидаги гуманитар бўҳрон юз бераëтгани ҳақидаги АҚШ Конгресси резолюциясини рад этди.\nРезолюцияда Дарфурда жойлашиб олган араб жанггарилари мамлакатдаги қора танли фермерларга нисбатан шафқатсизларча муносабатда бўлаëтгани қайд этилган.\nБрюсселда Европа Иттифоқи раҳбарлари билан ўтган учрашувда Судан Ташқи Ишлар вазири Мустафо Усмон Исмоил Дарфурда геноцид амалга оширилмаëтгани ва вилоятда пайдо бўлган гуманитар бўҳронни ҳал этиш учун ҳукумат бор кучини ишга солаëтганини маълум қилди.\nДарфурда келиб чиққан можаро оқибатида 30 мингдан зиëд одам ҳалок бўлди¸ 1 миллиондан ортиқ одам ўз уйини тарк этишга мажбур этилган.


18:02 / 27.09.2016\nФутболчилик фаолиятини тўлалигича «Рома»га бағишлаган Тотти 1993 йили дебют қилганида 16 ёшда эди.\nШу вақтгача у клуб учун жами 763 учрашувда майдонга тушган ва 306та гол урган. Унинг ҳисобида Италия чемпионатида урилган 250та гол мавжуд – Тотти турнир тарихидаги иккинчи бомбардир ҳисобланади, унинг натижалари фақатгина Сильвио Пиоленикидан пастроқ.\n2001 йили Тотти «Рома» билан Италия чемпионлигига эришган. У жамоа билан 2 марта мамлакат кубогида, яна 2 марта Италия Суперкубогида ғолиб чиққан.\nФранческо Тотти Италия терма жамоаси билан 2006 йили жаҳон чемпиони бўлган.\nБугунги кунда бир жамоага садоқати билан барчага ўрнак бўла оладиган Тоттига оид 10та факт қуйида келтириб ўтилади.\n1. Рим папаси билан учрашув\nФранческо ўртаҳол оилада туғилган ва энг оддий мактаблардан бирида таҳсил олган. Лекин унинг омади келган, мактаб ўқувчилари Рим папаси Иоанн Павел II қабулига борадиган бўлган. Болалардан аксари мактабдан кетганида Тотти ўқийдиган синф қабулга олиб борилган ва понтифик «Рома»нинг бўлғуси сардори пешонасидан ўпган. Бу маросим болада катта таассурот қолдирган ва кейинчалик футболчи Иоанн Павел II эътибори унга тақдир аломати ўлароқ кўрингани ҳақида айтиб ўтган.\n2. «Рома»да 21 ёшдаёқ сардорлик\nРимликлар жамоасини Зденек Земан бошқарган даврлар, 21 ёшли Франческо эса 5 йил давомида жамоада бўлиб ўсишга эришганди. У Карло Маццоне (Роберто Баджо ва Андреа Пирлонинг севимли мураббийи) тарбиясини кўрган, Земаннинг 4-3-3 схемасида чап қанот ҳужумида ўзини эркин сезадиган футболчи эди. Тотти 1998 йилда мураббийдан сардорлик боғичини олади, аввалига бу қарор вақтинча эди, кейин эса бу бутунлайига бўлди. Футболчи бунга муносиб жавоб қайтарди: А Сериянинг 1998/99 йилги мавсумида энг яхши футболчи бўлди.\n3. Жароҳат - оёқдаги пўлат пластина\n2006 йилнинг февралида «Рома» сардори болдир суягини синдириб олди. Суякларнинг тўғри ривожланиши учун шифокорлар унинг оёғига пўлат пластина ўрнатишди. 30 ёшда бўлган Тотти бу жароҳат туфайли фаолиятини якунланиши ҳам мумкин эди, аммо у 4 ойдан кейин яна ўйнай бошлади. Маълум вақт ўтганидан кейин пластинани олиб ташлаш мумкин бўлди ва шифокорлар операция ўтказишга тайёрланишди, аммо бу учун яна вақт талаб этилар, Тотти эса футболдан айрилишни истамар эди. Натижада, Тотти … рад қилди ва оёғидаги пўлат парча билан бир умр яшашга рози бўлди. «У менга халақит бермаяпти, мен шундай давом этавераман», — деган у.\nЕвропа— 2000 турнири. Нидерландия билан ўйин. Бу ўйинни Ҳолливуд классикаларига қиёслаш мумкин. Драма. Барча ўйиндан кейинги пенальтилар сериясига тайёрланаётганида Патрик Клюйвертнинг асаблари дош бермади ва тўпни қўли билан ўйнади. Эдвин ван дер Сарни трибунадагилар қўллаб-қувватлаб, рақибга босим ўтказмоқчи бўлишди. Нуқтага эса Тотти яқинлашди…\nТотти Иларига уйланганига 15 йил бўлди. Тотти голини нишонлаётганида бош бармоғини оғзига солса, бу голини рафиқасига, шу алфозда ухлайдиган Иларига бағишлаган бўлади.\nБу жуфтликнинг 3 фарзанди бор, учинчи қиз Изабель энди 1,5 ёшда. Уларнинг муносабатларига Илари болалигидан Римнинг бошқа бир жамоаси бўлмиш «Лацио» мухлиси экани ҳам халал бермайди. Ушбу жуфтликнинг никоҳ маросими Sky Italia телеканалида трансяляция қилинган ва уни бир ярим миллиондан ортиқ киши кузатиб борган.\n6. А Сериядаги 250та гол\nТотти А Серия бомбардирлари қаторида иккинчи ўринда. Оёғидаги пўлат бўлаги билан ўйнаган йилида, 31 ёшида мавсумда 26та гол уриб, энг яхши тўпурар бўлганди. Ўтган якшанба кунида эса у Италия чемпионатидаги 250-голини урди.\nФранческо "Республика олдидаги хизматлари" кавалер ордени билан 2000 йилдаёқ, Европа чемпионатида Нидерландия дарвозасига "паненка" услубида урган голи туфайли тақдирланганди. 1 йил ўтиб у скудеттони қўлга киритди. Лекин бу ҳали бошланиши эди. 30 ёшида у Жаҳон чемпионатига йўл олди ва уйга олтин медаль билан қайтди. Кейин у "Республикада хизмат кўрсатган офицер" бўлди.\nГолни нишонлаб, FIFA-16 фишкаларидан бирига айланиш мумкинми? Бу осон! Франческо Тотти «Лацио»га қарши ўйинларда урган голларини одатда бошқача нишонлар эди, унинг ички майкасида «Мен яна сизларни азобга қўйдим» ёзуви туширилган бўларди. У ўтган мавсумда урган навбатдаги голини майдон четида селфи олиш билан нишонлади. Арбитр эсанкираб қолди, мухлислар ақлдан озай деди, «Инстаграм»га қўйилган сурат эса 50 мингдан ортиқ лайк йиғди…\nТотти "Олимпийский" стадионини 25 йилдан буён ҳайратларга солиб келмоқда. Унинг даврида жамоада 5 марта президент ўзгарди, 18 мураббий келиб кетди. У эса «Рома» рамзи бўлиб қолди. Бу аён. Шаҳарнинг ярми учун у нафақат клуб рамзи, балки Римнинг ҳам. Шаҳар учун Тотти муҳимми ёки папа Франциск саволига Франческо қуйидагича ҳазил билан жавоб қайтарган: «Мен анча вақтдан бери шу ердаман, у эса ҳали янги».\nҲа, Тоттисиз «бўрилар»ни тасаввур қилиш қийин, ёки тасаввур қилиб бўлмайди.\n10. Тоттида ҳаммаси жойида\nБошқа бир юлдуз, масалан Ромарио фаолияти якунига қадар голларини 1000тага етказиб олиш пайида бўлган ва ақлдан ташқари ҳаракатларни бошлаган. Унинг «Васко да Гама»даги шериклари унинг учун ўйнаши керак бўлиб қолган. Вазият раҳбариятдан машғулотларни ўртоқлик учрашувлари билан алмаштиришгача борган! Ромарионинг натижаси яхшиланиши учун жамоанинг натижаларигинамас, ҳатто машғулотлар қурбон қилинган.\nТотти билан эса бундаймас. У жамоа ўйинига таъсир кўрсатади. Ўтган мавсум охирида у шундай темп олдики, у бўлмаган ўйинларда жамоа ютқазар, жамоа ютқазаётган ўйинда у майдонга ташланса, ўйин қутқарилар эди.\nЯнги мавсумдаги 5 турда Тотти 2та гол урди ва 2 марта самарали узатма муаллифи бўлди. Жамоа бош директори уни Питер Пэн деб атади ва «Рома» сардори кексаймаслигини эътироф этиб ўтди. Сардор 40 ёшида ҳам ўйнашдан тўхтамаяпти ва жамоани олға етакламоқда. Унда ҳали барчаси жойида.


Энг кекса мушук » Ўзбекистон янгиликлари – Zamin.uz\n22-06-2016 | 15:53\nZAMIN.UZ / Дунё / 22 Июн 2016 года620\nNewsbang.net сайтидан олинган хабарга кўра, 2016 йилнинг 26 мартида Скутер 30 ёшга тўлди. Мушук эгаси Гейл Флойднинг фикрича, бароқвойнинг узоқ яшаши ўта серҳаракатлилиги туфайли.Гейлнинг яна қўшимча қилишича, тиниб-тинчимас момиқвой АҚШнинг нақд 45 штатини кезиб чиққан. Энг севимли овқати товуқ гўшти. Скутер Ер юзида яшаган мушукларнинг энг қариси эмас. Ундан аввал Техасда яшовчи 38 ёшли мушук ҳам рекордлар китобига киритилган.\nЎқишни тавсия қиламиз Дунёдаги энг кекса киши эканлиги айтилаётган ўзбекистонлик Ҳувайдо Умарова 121 ёшга тўлди\n00:28 / 26-05-2016\nАҚШда мушук ва соқолли калтакесак дўстлашди\n22:23 / 18-05-2016\n22:00 / 18-05-2016


Материалы за 11.05.2017 » Past Darg'om haqiqati\nБош Сахифа » Материалы за 11.05.2017\nМуаллиф: Admin дан 11-05-2017, 14:30, кўрилди: 201\nмухлислар қалбидан жой оляпти\nКуй-қўшиқ-халқнинг руҳи, қалбнинг чироғи. У инсонни яхшиликларга даъват этувчи, вужудини уйғотувчи илоҳий садо. Шу боисдан ҳам, қўшиқ тинглаб, жозибали оҳанг пардасига ўралган дурдона сўзлардан баҳраманд бўлганда, ҳаёт завқини, қувончини юракдан ҳис қиламиз. Куйга жо бўлган миллий руҳият, гўзаллик ва нафосат тараннуми қалб тўридан жой олади. Бироқ, ўзини қўшиқчи, деб ҳисоблайдиганлар эса халқнинг руҳига яқин, гўзал қўшиқни умри давомида ҳам ярата олмаслиги мумкин.


Июль | 2017 | QISHLOQ HAYOTI\nНавоий вилояти Вилоятнинг саноат ва экспорт салоҳиятини ошириш борасида сўз юритилганда, “Навоий” эркин иқтисодий зонаси ташкил этилгандан буён жами 123,1 миллион АҚШ доллари миқдорида инвестиция киритилганини айтиш жоиз. Уларнинг 35 фоизга яқини тўғридан-тўғри киритилган хорижий инвестициялардир. Бугунги кунда ҳудудда 18 та корхона самарали фаолият юритмоқда. Улар томонидан 100 дан ортиқ турдаги экспортбоп, юқори технологик маҳсулотлар ишлаб чиқарилмоқда. Ҳудудда 2017 йилнинг\nНаманган вилояти Тўрақўрғон тумани Найманча маҳалласида яшовчи, мутахассислиги газ ва электр пайвандчиси Ҳожиназар Ходиназаров яратган минитрактор дастлаб Наманган шаҳрида ўтказилган Инновацион лойиҳалар ва ғоялар ярмаркасида намойиш этилганди. Кейинчалик пойтахтимизда “Ўзэкспомарказ”да ўтказилган “Uzbekistan Аgrotech Expo – 2017” ҳамда “Uzbekistan Аgromash Еxpo – 2017” халқаро ихтисослаштирилган кўргазмаларида ўзининг занжирли универсал минитрактори билан қатнашиб, иштирокчилар эътиборини қозонди. Изланувчан ихтирочининг янги техникаси боғдорчилик ва\nИшонч – келажакка қанот\nИюль 31, 2017 Marks Yusupov\tИжтимоий ҳаёт\nПрезидентимиз Шавкат Мирзиёев жойларда амалга оширилаётган ислоҳотлар билан танишиш, халқ билан мулоқот қилиш мақсадида Тошкент вилоятига ташрифи чоғида 2017-2018 йилларда қишлоқ хўжалиги техникаларини ишлаб чиқариш инновацион лойиҳаси билан танишди. Унда давлатимиз раҳбарига “Ўзагротехсаноатмашхолдинг” компанияси тизимидаги корхоналар томонидан ишлаб чиқарилаётган қишлоқ хўжалиги техникалари намойиш қилинди. Лойиҳалардан мамлакатимизда ишлаб чиқарилаётган қишлоқ хўжалиги техникалари ва истиқболдаги режалар ўрин олган эди. Президентимиз беларуслик инвесторлар\nБугун ғўза «ишлайдиган» кун\nСирдарё вилояти Деҳқонлар “Асад – экинингни ясат”, дейишади. Бу ой ғўза парваришининг авж нуқтаси, ҳосилга ҳосил қўшадиган давр саналади. Олдинлари ғўза кун санаган бўлса, энди соат санайди. Экин соат сайин ривожланиб, ҳосил тўплайди. Бу, ғўзани бир лаҳза ҳам эътиборсиз қолдирмаслик зарурлигини кўрсатади. Айни кунларда ғўзасини “ишлатган” деҳқон ютади. Негаки, пахтанинг сифати ҳам, салмоғи ҳам шу паллада ҳал бўлади. Ғўза ривожи,\nТошкент вилоятининг эртанги куни – бу саноат»\nТошкент вилояти Президентимиз Шавкат Мирзиёевнинг жойларда амалга оширилаётган ижтимоий-иқтисодий ислоҳотларнинг бориши, бунёдкорлик ишлари билан яқиндан танишиш, халқ билан мулоқот қилиш мақсадида 21-22 июль кунлари Тошкент вилоятига ташрифи воҳа аҳли кайфиятини кўтариб, давлатимиз мустақиллигининг йигирма олти йиллик байрами арафасида ғайратларини янада жўш урдириб юборди. Тошкент катта иқтисодий ва ижтимоий салоҳиятга, улкан табиий ресурсларга эга вилоят сифатида республикамизда алоҳида ўрин эгаллаб, кўпгина\nХўжаободда янги корхона\nАндижон вилояти Жаҳон стандартлари даражасидаги маҳсулотлар тайёрлаш имконини яратди Президентимиз Андижон вилоятига қилган ташрифи давомида Хўжаобод туманида ҳам бўлиб, ҳудудда мева-сабзавот етиштиришни илғор технология асосида ташкил этиш, маҳсулотларни қайта ишлаш ҳамда сотишни ўзида мужассам этадиган йирик лойиҳанинг амалга оширилиши билан боғлиқ ишларни кўздан кечирган эди. Дарҳақиқат, ушбу лойиҳа кўлам жиҳатидан ноёб бўлиб, унинг бунёд этилишида энг сўнгги русумдаги технологиялар қўлланилмоқда.\nИштиёқ баланд бўлса, маррани забт этиш осон\nБухоро вилояти Жондор тумани “Алели” қишлоқ фуқаролар йиғини ҳудудида 27 ёшли Баҳодир Саидов раҳбарлик қилаётган “Кўҳна Жондор” фермер хўжалигида экинлардан юқори ҳосил олиниб, бошқа тармоқлар ҳам ривожлантириб борилмоқда. Дастлабки йили асос солинган 3 гектарлик интенсив боғдаги кўчатларда ҳам ҳосил нишоналари кўриниб қолган бўлса, 80 сотихдан иборат сунъий ҳовуздан кузда камида 4 тонна балиқ овлаш кўзда тутилган. Шунингдек, бу ерда 15\nСаратон тафтидан деҳқон шижоати баланд\nСамарқанд вилояти Айни кунларда далаларда ишлар жуда қизғин. Пахтакорлар ғўзани суғориш, озиқлантириш, қатор ораларига ишлов бериш каби агротехник тадбирлар билан банд бўлса, ғаллакорлар ҳосилдан бўшаган майдонларга такрорий экин экишни якунлаётирлар. Боғбонлар эса етиштирилган мевани қайта ишлаш корхоналарига етказиб беришмоқда. – Ўттиз гектар ерда ғўзанинг серҳосил “Султон” навини парвариш қиляпмиз, – дейди Пайариқ туманидаги “Тадбиркор” фермер хўжалиги раҳбари Суҳроб Ниятов. –\nҲАЁТ ЯРАТУВЧАНЛИК БИЛАН БАРДАВОМ\nНавоий вилояти Ўзбекистон Республикаси Президентининг 2017 йил 27 июндаги “Ўзбекистон Республикаси давлат мустақиллигининг йигирма олти йиллик байрамига тайёргарлик кўриш ва уни ўтказиш тўғрисида”ги қарори ҳаммамиз учун Энг улуғ ва энг азиз бўлган мустақиллик байрами шукуҳини янада юксалтирди. Бу йилги истиқлол байрамининг “Фидойинг бўлгаймиз сени, Ўзбекистон!” деган эзгу ғоя остида нишонланиши эса халқимизнинг ҳамжиҳатлиги ва бирдамлигини янада мустаҳкамламоқда. Айни пайтда мамлакатимизнинг


Кундузги дастурда беш нафар боксчимиз финалга йўл олди. Тўлиқ натижалар (+ Ҳакамлар қайдномаси)\n5 май,2017, 19:10 1480\nБокс бўйича Осиё чемпионати ўзининг якуний ва энг қизғин палласига яқинлашмоқда. Ўзбекистон спорт мажмуасида бўлиб ўтаётган ушбу қитъа чемпионатида бугун ярим финал жанглари бўлиб ўтмоқда.\n10 та вазн тоифасида тўлиқ таркиб билан мусобақада ўз иштирокини бошлаган Бокс бўйича Ўзбекистон терма жамоасининг 9 нафар вакили ярим финал босқичига етиб келди. Бироз аввал якунига етган ярим финал баҳсларининг кундузги дастурида мамлакатимиз шарафини 5 нафар боксчимиз ҳимоя қилди.\nДастлаб 52 кг вазн тоифасида боксчимиз Жасурбек Латипов қозоғистонлик Азамат Иссакулов устидан ғалаба қозонган бўлса, 56 кг вазн тоифасида рингга кўтарилган ҳамюртимиз Муроджон Аҳмадалиев жанубий кореялик Ён Хун Ханни нокаутга учратиб, финал йўлланмасини қўлга киритди.\nЭлнур Абдураимов 60 кг вазн тоифасида хитойлик Жун Шанга қарши жанг олиб борди ва мутлоқ ғалабага эришди. 75 кг вазн тоифасида ўзининг ёрқин жанглари билан ўзбек бокс ихлосмандлари кўнглидан жой олиб келаётган боксчимиз Исроил Мадримов қозоғистонлик Абилхан Аманкул устидан қозонилган ғалабасини ажойиб салто билан нишонлади.\n81 кг вазн тоифасида қитъамиздаги тенгсиз боксчи дея қайд этилаётган Бектемир Мелиқўзиев хитойлик боксчини 1 дақиқаю 32 секундда таслим этди.\nТеглар: Осиё чемпионати ярим финал\n2017 йилда ким кўп гол киритди? Мессими ёки Роналду? 913\nПСЖ раҳбари Неймарнинг нархи борасидаги хабарларга ўз муносабатини билдирди 800


МУАММОЛАРГА ЕЧИМ ИЗЛАНДИ » Жиззах ҳақиқати газетаси расмий сайти\nЖиззах ҳақиқати газетаси » Сиёсат » МУАММОЛАРГА ЕЧИМ ИЗЛАНДИ\nМУАММОЛАРГА ЕЧИМ ИЗЛАНДИ\nВилоят ҳокими, 1-сектор раҳбари Эргаш Салиев ўтган шанба куни Бахмал тумани фуқаролари билан учрашди.\nЎсмат шаҳарчасидаги мусиқа ва санъат мактабида ташкил этилган сайёр қабул Ўзбекистон Республикаси Президентининг вилоят Халқ қабулхонаси мудири Байрамбек Узоқовнинг кириш сўзи билан очилди.\nШундан сўнг вилоят ҳокими Эргаш Салиев сўзга чиқиб, сайёр қабуллар юридик ва жисмоний шахсларнинг мурожаатларига ечим топишда муҳим аҳамият касб этганлигини таъкидлади. Бу галги мулоқот ҳам, шубҳасиз, ўз самарасини беришини айтди. Вилоят ташкилотларининг раҳбарлари қабулга келган ҳар бир кишини диққат, эътибор билан тинглашини, мурожаатларни ҳал қилишнинг аниқ муддатлари белгиланишини қайд этди.\nМеҳнат фахрийси Иброҳим Маматқуловнинг самимий сўзларини сайёр қабул иштирокчилари эътибор билан тинглашди.\n—Муҳтарам Президентимиз, вилоят ҳокими раҳнамолигида тоғли Бахмал тумани аҳолисининг турмуш фаровонлиги юксалиб бораяпти, — деди И.Маматқулов ўз чиқишида. —Туман маркази, қишлоқлар қиёфаси бугунги кунда шаҳардагидан қолишмайди. Аввалги сайёр қабуллар натижаси ўлароқ Ўсмат-Гулбулоқ йўли сифатли таъмирланди. Болаларнинг мактабгача таълим муассасаларига қамрови 6 фоиздан 53 фоизга кўтарилди.\nТадбир доирасида имконияти чекланган 13 фуқарога ногиронлик аравачаси, 24 нафар эҳтиёжманд кишига эшитиш мосламаси, 5 кишига мулк ҳуқуқини берувчи кадастр ҳужжатлари топширилди. Вилоят ҳокими, туманнинг ҳурматли оқсоқолларидан совғаларни қабул қилиб олган замондошларимиз кўзларида ўша кезларда қувонч ёшлари кўринди.\nТақдирлаш маросимидан сўнг Новқа маҳалласида яшовчи Феруза Эргашевани суҳбатга тортдик.\n—Қизим Севинч Пардабоева I гуруҳ ногирони, — деди у бизга юзланиб. —Энди фарзандим аравачада ўтириб, табиат гўзалликларидан, тоза, мусаффо ҳаводан баҳраманд бўлади. Бизга шундай имкониятни яратиб берганларга ўз миннатдорчилигимни билдираман.\n...Мусиқа ва санъат мактабининг хоналарини тўлдириб, мутасаддиларга ўз муаммолари билан мурожаат этаётганларга юзланамиз. Ҳамқишлоқлари муаммоларига ечим излаб сайёр қабулга келган Пардабой Носиров "Оқтош" қишлоқ фуқаролар йиғини ҳудудида яшайди, тадбиркор. У "Бинафша ёғдуси" мактабгача таълим муассасасини ташкил этиш ташвишида юрибди. Бунинг учун "Қишлоққурилишбанк"ининг 3 миллиард 600 миллион сўм кредити талаб этилади. Ҳозиргача бу маблағнинг 1 миллиард 300 миллион сўми ажратилди.\nП.Носировга кредитнинг қолган қисмини ҳам тезликда тўлаб бериш юзасидан банк раҳбарига тезкор топшириқ берилди. Қишлоқ тадбиркорига 20 январга қадар банкдан яна 500 миллион сўм кредит ажратиладиган бўлди.\n"Боғишамол" қишлоқ фуқаролар йиғини котиби Эркин Туранов сайёр қабулдан мамнун ҳолда чиқиб, қувончини қуйидагича ифода этди:\n—Ҳудудимизда 8000 нафарга яқин аҳоли яшайди. 1500 оиланинг боғча ёшидаги болалари учун 6 та оилавий боғча етарли эмас. Мактаб учун қурилган 325 ўринли бинони боғчага айлантириш ҳақидаги мурожаатимизга ижобий ечим топилди. Бўш турган бино мактабгача таълим вазирлиги тасарруфига ўтказилиб, боғчага бериладиган бўлди. Бундан ниҳоятда хурсандмиз.\n"Боғишамол" ҚФЙ 2-Калтатой маҳалласи оқсоқоли Пардабой Алимбоев, Мустақиллик маҳалласида истиқомат қилувчи Шуҳрат Тошбековлар ҳам сайёр қабулдан қониқиш ҳосил қилиб қайтишди. 2-Калтатой маҳалласидаги йўл таъмирланиши айтилди, Ш.Тошбеков беш кун ичида ўрмон хўжалигига ишга жойлаштириладиган бўлди.\nСайёр қабул якунига бағишлаб ўтказилган йиғилишда туман ҳокими Мусо Анорбоев сўзга чиқиб, вилоят ҳокими билан ўтказилган мулоқот бу гал ҳам натижадор бўлганлигини таъкидлади. Мурожаатлар ечими йўлида маҳаллий ҳокимлик, туман ташкилотлари ҳам барча куч ва имкониятларини сафарбар этишини билдирди.


08 май 2021, Тошкент вақти: 01:09\n9 июлда Ўзбекистоннинг Россиядаги дипломатик идоралари расмийлари Оренбург область (Россия) Бузулук районидаги Алдаркино қишлоғида Ўзбекистонга қайтолмаётган 1000 нафарга яқин меҳнат мигрантларининг 73 вакили билан учрашди. Учрашувда мигрантлар расмийлар олдига ўз талабларини қўйди. Элчихона вакиллари вазиятни тушунтиришга ҳаракат қилди, бироқ ўзбекистонликларга Қозоғистон ҳукумати ўз ҳудудидан қачон йўл бериши номаълум қолди.\nБу маълумотни Озодлик Оренбург областидаги Ўзбеклар автономияси нодавлат, нотижорат ташкилоти раҳбари, 45 яшар Равшанҳожи Кавлановдан олди.\nЎзбеклар автономияси раҳбарининг OzodSuhbatда айтганларининг асосий нуқталари:\nҲайдовчилар автомобилларини Ўзбекистонга олиб кетиши учун имкон яратилишини, пиёда муҳожирлар чартер парвозлар камлигини, авиачипталар қимматлигини айтиб, поездда ёки автобусларда олиб кетишни талаб қилди.\nЭлчихона расмийлари муҳожирлар талабларини ёзиб олиб, ҳукуматга етказишни ваъда қилди. Қозоғистон ва Ўзбекистондаги эпидемиологик вазиятдан келиб чиқиб, муҳожирлардан сабр қилиб туришни сўрашди. Вазият юзасидан Ўзбекистон ташқи ишлар вазирлиги Қозоғистон ташқи ишлар вазирлигига нота юборилгани маълум қилинди.\nЭлчихона расмийлари Оренбург ва Самара областлари ҳудудида тўпланиб қолган ўзбекистонликларнинг Ўзбекистонга қайтишига оид конкрет муддат айтмади. Бу масала устида иш олиб борилаётгани, ечим топилиши биланоқ маълум қилинишини ваъда қилишди.\nСамара областида 1300 нафардан зиёд, Оренбург областида 920 ўзбекистонлик меҳнат муҳожири тўпланиб турибди.\nБузулук туманига келган 900 дан зиёд кишига шароит яратилган, улар чодирларда яшамоқда. Доктор ҳам бор.\nБу маълумотларни Озодлик Оренбург областидаги Ўзбеклар автономияси нодавлат, нотижорат ташкилоти раҳбари, 45 яшар Равшанҳожи Кавланов OzodSuhbatда билдирди.\nЎзбекистоннинг Россиядаги элчихонасининг ўзбекистонлик меҳнат мигрантлари Оренбург вилоятининг Қозоғистон чегарасига яқин қисмида тўпланиб қолганидан ҳам хабари бор.\n“Афсуски, шу кунларда Самара вилоятидаги Большая Черниговка қишлоғи, Оренбург вилоятидаги Бузулук тумани ва Соль-Илецк шаҳрида Ўзбекистон фуқароларининг яна тўпланиши кузатилмоқда. Уларнинг кўпчилиги ёлғон хабарларга ишониб Россиянинг турли ҳудудларидан келган ва Қозоғистон орқали ватанимизга қайтиш истагини билдирмоқда”, -дейилган Ўзбекистоннинг Россиядаги элчихонасининг 5 июлдаги баёнотида.\n8-9 июль кунлари қозоқ-ўзбек чегарасидаги “Жибек жўли” – “Ғишткўприк” назорат-ўтказиш пунктидан 3746 нафар ўзбекистонлик юртига ўтказилган. Бу ҳақда Ўзбекистон Ташқи ишлар вазирлиги матбуот хизмати маълум қилди.\n“Россиядаги меҳнат муҳожирлари, Қозоғистон чегарасига келманг, ҳукуматдан ҳақингизни талаб қилинг”


Жумайра масжиди\tmuslim.uz\nДубайда жойлашган муҳташам Жумайра масжиди 1979 йил мамлакат амири Шайх Рашид ибн Саид ал Мактум ташаббуси билан барпо этилди. Ушбу масжид кўриниши Миср пойтахти Қоҳирада XIV-XV асрларда қурилган масжидларнинг услубига ҳамоҳангдир. Масжид икки баланд минора ҳамда бир йирик гумбаздан ташкил топган. Жумайра масжиди бир ярим минг кишини сиғдира олади.\n360 марта ўқилди\tДругие материалы в этой категории:\n« Бахт бу мол дунёда эмас\tИспаниянинг тарихий масжидлари »


18:14, 28.08.2014 // 8406\nАҚШнинг Юта штатида кўп хотинли бўлишга рухсат берилди\nАмериканинг Юта штати Федерал суди кўп хотинли бўлишга рухсат берди. Бу ҳақда Associated Press хабар бермоқда.\nКоди Браун. Фото: nypost.com\nОкруг прокурори кўп хотинли телеюлдуз Коди Браунга қарши жиноий иш қўзғатиш билан таҳдид қилганидан сўнг, у судга мурожаат қилган. Суд ишни кўриб чиқиб, бир қарорга келгунига қадар, Браун, эҳтиёт шарт, оиласи билан аҳолиси кўпхотинликка унчалик ҳам эътибор бермайдиган Лас-Вегас шаҳри (Невада штати)га кўчиб ўтди.\nСудья Кларк Воддупс юлдузнинг даъвосини қаноатлантирди. У Юта штатидаги икки ва ундан кўп инсон билан оила қуришни тақиқловчи қонун АҚШ Конституциясига киритилган виждон эркинлиги тўғрисидаги биринчи ўзгартиришга зид эканлигини маълум қилди. Бундан ташқари, судья мазкур тақиқ Конституцияга киритилган 14-ўзгартиришига ҳам тўғри келмаслигини таъкидлади. Мазкур ўзгартириш штат ҳукуматига ҳеч қандай ҳуқуқий манбага асосланмаган ҳолда фуқароларнинг озодлик ва мулкидан маҳрум қилишни тақиқлайди.\nЮта штатининг Бош прокурори Шон Рейес суд ҳукми устидан шикоят қилишини маълум қилди.\nМаълумот учун, Коди Браун АҚШда машҳур бўлган Sister Wives шоусининг асосий қаҳрамони ҳисобланиб, унда мухлислар Брауннинг тўрт нафар хотини ва 17 нафар боласи билан кечадиган ҳар кунлик ҳаётини кузатиб боради.\n16:44 Кеча // 98504\n23:58, 20.09.2020 // 97186\n13:51, 20.09.2020 // 97081\n22:23 Кеча // 88095\n15:49 Кеча // 86492


Бразилия президенти коронавирус билан касаллангани ҳақидаги хабарларни инкор этди - Daryo\n07:07, 14.03.2020 16863\nБразилия президенти коронавирус билан касаллангани ҳақидаги хабарларни инкор этди\nБразилия президенти Жаир Болсонару Facebook’даги саҳифаси орқали ўзининг коронавирусга топширган намуналари ижобий эмас, балки салбий чиққани ва касалликни юқтириб олмаганини эълон қилди.\nАввал бир нечта ОАВ томонидан Болсанарунинг таҳлил натижалари ижобий чиққани ва унинг COVID-19 коронавирусини юқтириб олгани ҳақида хабарлар тарқалганди. Президентнинг ўғли ҳам ушбу маълумотларни тасдиқламаган.\nКоронавирус Бразилия президентининг ёрдамчиси Фабио Вайнгартернда қайд этилган. У Жаир Болсонару билан биргаликда 8 март куни АҚШнинг Флорида штатига делегация таркибида сафар қилган. Вайнгартен АҚШ президенти Дональд Трамп ҳамда вице-президент Майкл Пенс иштирокидаги учрашувда ҳам қатнашган.\nМавзуга доир: Оқ уй Трампни коронавирус билан касалланган одамнинг ташрифидан кейин текширишдан бош тортди\nБразилия делегацияси АҚШда Майами мэри Фрэнсис Суарес билан учрашган, америкалик амалдорда эса коронавирус инфекцияси борлиги аниқланган.\nБразилияда коронавирус юқтириш билан боғлиқ биринчи ҳолат 26 февраль куни қайд этилган. Мамлакат ССВ маълумотларига кўра, айни пайтда вирус билан касалланганлар сони 76 нафарни ташкил этади. Беморларнинг беш нафари касалхонада, қолганлари эса уй шароитида карантинда сақланмоқда. Бундан ташқари, 1500 нафар киши «вируснинг эҳтмолий ташувчиси» сифатида кузатув остига олинган. Текширувдан ўтказилган 1100 нафардан ортиқ фуқарода вирус аниқланмаган.\nМавзуга доир: Канада бош вазирининг рафиқасида коронавирус аниқланди\n09:10, 21.09.2021 78663\n19:38, 26.09.2021 81173\n13:48, 20.09.2021 79319\n16:40 Бугун 289\n16:26 Бугун 748\n16:11 Бугун 1305\n15:56 Бугун 2200\n22:19, 17.10.2021 80788\n07:34, 17.10.2021 76594\n19:20, 17.10.2021 65234\n13:49, 16.10.2021 61457


ОФК ЖЧ-2018 ҳамда ОК-2019 саралаш босқичи қуръаси санасини тасдиқлади - Offside.uz – Offside'да бўлинг, офсайдда қолманг!\nОФК ЖЧ-2018 ҳамда ОК-2019 саралаш босқичи қуръаси санасини тасдиқлади\nОсиё Футбол Конфедерацияси ЖЧ-2018 ҳамда ОК-2019 сўнгги саралаш босқичлари учун ўтказиладиган қуръа ташлаш муддатини тасдиқлади.\nУнга кўра, 7 апрель куни ОК-2019 сўнгги саралаш босқичига қуръа ташланади. Мазкур қуръада ЖЧ-2018 ҳамда ОК-2019 иккинчи саралаш босқичидан ўта олмаган 11та терма жамоа Осиё Кубоги финал босқичига йўлланма берувчи сўнгги саралаш босқичидаги рақиблари номини билиб оладилар.\nИккинчи саралаш босқичидан муваффақиятли ўтган 12та терма жамоа эса, 12 апрель куни Куала-Лумпур шаҳридаги “Mandarin Oriental” меҳмонхонасида бўлиб ўтадиган қуръадан сўнг, ЖЧ-2018 финал босқичига йўлланма берувчи сўнгги саралаш босқичидаги рақиблари номини билиб оладилар. Эслатиб ўтамиз, мазкур саралаш босқичида, 12та терма жамоа 6тадан икки гуруҳга бўлинган ҳолда ЖЧ-2018 финал босқичи йўлланмаси учун курашни давом эттирадилар.\nОсиё Футбол Конфедерацияси, шунингдек, Баҳрайнда бўлиб ўтадиган U-19 ёшлар ўртасидаги Осиё Чемпионати финал босқичи учун қуръа ташлаш муддатини эълон қилди. Унга кўра, мазкур турнирга қуръа ташлаш маросими 30 апрель куни Баҳрайн пойтахти Манама шаҳрида ўтказилади.\n17/03, 23:55 0